12. ฐานะการเงินและผลการดำเนินงาน

12.1 งบการเงิน

  สรุปรายงานการสอบบัญชีในระยะเวลา 3 ปีที่ผ่านมา

-   รายงานของผู้สอบบัญชีสำหรับงบการเงินปี 2545 ซึ่งตรวจสอบโดยนายประเสริฐ ปูทอง
    ผู้สอบบัญชีรับอนุญาต เลขที่ 5741 จากสำนักงานสอบบัญชี พันวา แอสโซซิเอทส์
    ให้ความเห็นว่างบการเงินดังกล่าวได้จัดทำขึ้นโดยถูกต้องตามที่ควรในสาระสำคัญตามหลักการบัญชีที่รับรองทั่วไป

-   รายงานของผู้สอบบัญชีสำหรับงบการเงินปี 2546 ซึ่งตรวจสอบโดยนางณัฐสินี จิตเอื้ออารีกุล
    ผู้สอบบัญชีรับอนุญาต เลขที่ 4577 จากสำนักงานสอบบัญชี ดี ไอ เอ
    ให้ความเห็นว่างบการเงินดังกล่าวได้จัดทำขึ้นโดยถูกต้องตามที่ควรในสาระสำคัญตามหลักการบัญชีที่รับรองทั่วไป

-   รายงานของผู้สอบบัญชีสำหรับงบการเงินปี 2547 และสำหรับงวดห้าเดือนสิ้นสุดวันที่ 31
    ธันวาคม 2547 ซึ่งตรวจสอบโดยนางวิไลรัตน์ โรจนครินทร์
    ผู้สอบบัญชีรับอนุญาตและได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    เลขที่ 3104 จากสำนักงานสอบบัญชี ดี ไอ เอ
    ให้ความเห็นว่างบการเงินดังกล่าวได้จัดทำขึ้นโดยถูกต้องตามที่ควรในสาระสำคัญตามหลักการบัญชีที่รับรองทั่วไป

-   รายงานของผู้สอบบัญชีสำหรับงบการเงินปี 2548 ซึ่งตรวจสอบโดยนางวิไลรัตน์ โรจนครินทร์
    ผู้สอบบัญชีรับอนุญาตและได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
    เลขที่ 3104 จากสำนักงานสอบบัญชี ดี ไอ เอ
    ให้ความเห็นว่างบการเงินดังกล่าวได้จัดทำขึ้นโดยถูกต้องตามที่ควรในสาระสำคัญตามหลักการบัญชีที่รับรองทั่วไปจากการสอบทาน

รอบบัญชีในอดีตของบริษัทใช้รอบบัญชีเริ่ม 1 สิงหาคม และสิ้นสุด 31 กรกฎาคมของทุกปี อนึ่ง
เมื่อวันที่ 15 กันยายน 2547 บริษัทได้แจ้งให้ที่ประชุมสามัญผู้ถือหุ้นประจำปี 2547
ทราบเกี่ยวกับการปรับรอบบัญชีใหม่เป็น 1 มกราคมถึง 31 ธันวาคม โดยเริ่มปี 2548 เป็นต้นไป

  ตารางสรุปงบการเงินของบริษัท เฉพาะรายการที่มีนัยสำคัญ

(รายละเอียดของงบการเงินทั้งหมดนี้สามารถศึกษาได้จากงบการเงินแนบท้าย)

งบดุล

(หน่วย: พันบาท)

[TABLE]

หมายเหตุ: งบการเงินข้างต้นนี้แสดงฐานะทางการเงิน ณ วันที่ 31 กรกฎาคม 2545-2547
ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท

* งบการเงินสำหรับปีสิ้นสุดวันที่ 31 ธันวาคม 2548
เป็นงบการเงินที่ได้เปลี่ยนแปลงนโยบายการรับรู้รายได้เป็นตามอัตราร้อยละของงานที่เสร็จ

งบดุล (ต่อ)

(หน่วย: พันบาท)

[TABLE]

หมายเหตุ: งบการเงินข้างต้นนี้แสดงฐานะทางการเงิน ณ วันที่ 31 กรกฎาคม 2545-2547
ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท

* งบการเงินสำหรับปีสิ้นสุดวันที่ 31 ธันวาคม 2548
เป็นงบการเงินที่ได้เปลี่ยนแปลงนโยบายการรับรู้รายได้เป็นตามอัตราร้อยละของงานที่เสร็จ

งบกำไรขาดทุน และงบกระแสเงินสด

(หน่วย : พันบาท)

[TABLE]

หมายเหตุ: งบการเงินข้างต้นนี้แสดงฐานะทางการเงิน ณ วันที่ 31 กรกฎาคม 2545-2547
ผลการดำเนินงานและกระแสเงินสดสำหรับปีสิ้นสุดวันเดียวกันของบริษัท *งบการเงิน ณ วันที่ 31
ธันวาคม 2548
เป็นงบการเงินที่ได้เปลี่ยนแปลงนโยบายการรับรู้รายได้เป็นตามอัตราร้อยละของงานที่เสร็จ

ตารางแสดงอัตราส่วนทางการเงินที่สำคัญ

+-------------------+---+-------+------+------+------+----+------+
| อัตราส่วนทางการเงิน  |   | ส.ค.  | ส.ค  | ส.ค  | ส.   | ม. | ม.   |
|                   |   |  2544 | . 25 | . 25 | ค.–ธ | ค. | ค.-ธ |
|                   |   | -ก.ค. | 45-ก | 46-ก | .ค.  | -ธ | .ค.  |
|                   |   |  2545 | .ค.  | .ค.  |      | .ค | 2548 |
|                   |   |       | 2546 | 2547 | 2547 | .  |      |
|                   |   |       |      |      |      | 25 |      |
|                   |   |       |      |      |      | 47 |      |
+===================+===+=======+======+======+======+====+======+
| อัตราส่วนสภาพคล่อง   |   |       |      |      |      |    |      |
+-------------------+---+-------+------+------+------+----+------+
| อัตราส่วนสภาพคล่อง   | ( | 0.77  | 2.31 | 2.04 | 2.96 | 3. | 4.71 |
|                   | เ |       |      |      |      | 03 |      |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัตรา              | ( | 0.04  | 0.08 | 0.17 | 0.01 | 0. | 2.05 |
| ส่วนสภาพคล่องหมุนเร็ว | เ |       |      |      |      | 01 |      |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัตราส่วนส          | ( | N.A.  | (0   | (1   | (0   | N. | 0.31 |
| ภาพคล่องกระแสเงินสด | เ |       | .74) | .46) | .23) | A. |      |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัตราส่ว            | ( | 43.14 | 15   | N.A. | 9    | N. | 90   |
| นหมุนเวียนลูกหนี้การค้า | เ |       | 7.68 |      | 6.07 | A. | 3.35 |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| ระยะเวลาเก็บหนี้เฉลี่ย | ( | 8.34  | 2.28 | N.A. | 1.56 | N. | 0.40 |
|                   | ว |       |      |      |      | A. |      |
|                   | ัน |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัตราส่วน           | ( | N.A.  | N.A. | N.A. | N.A. | N. | 0.38 |
| หมุนเวียนสินค้าคงเหลือ | เ |       |      |      |      | A. |      |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| ระ                | ( | N.A.  | N.A. | N.A. | N.A. | N. | 95   |
| ยะเวลาขายสินค้าเฉลี่ย | ว |       |      |      |      | A. | 3.86 |
|                   | ัน |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัต                | ( | 3.06  | 1    | 8.30 | 2.38 | 9. | 1    |
| ราส่วนหมุนเวียนเจ้าหนี้ | เ |       | 3.90 |      |      | 20 | 0.59 |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| ระยะเวลาชำระหนี้    | ( | 1     | 2    | 4    | 6    | 3  | 3    |
|                   | ว | 17.78 | 5.91 | 3.36 | 3.12 | 9. | 4.01 |
|                   | ัน |       |      |      |      | 14 |      |
|                   | ) |       |      |      |      |    |      |
+-------------------+---+-------+------+------+------+----+------+
| Cash Cycle        | ( | N.A.  | N.A. | N.A. | N.A. | N. | N.A. |
|                   | ว |       |      |      |      | A. |      |
|                   | ัน |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
|                   |   |       |      |      |      |    |      |
+-------------------+---+-------+------+------+------+----+------+
| อัตราส่วนแส         |   |       |      |      |      |    |      |
| ดงความสามารถในการ |   |       |      |      |      |    |      |
|                   |   |       |      |      |      |    |      |
| ทำกำไร            |   |       |      |      |      |    |      |
+-------------------+---+-------+------+------+------+----+------+
| อัตรากำไรขั้นต้น      | ( | 8.50  | 8.32 | 3    | 3    | 3  | 3    |
|                   | % |       |      | 9.34 | 9.39 | 9. | 7.16 |
|                   | ) |       |      |      |      | 39 |      |
+-------------------+---+-------+------+------+------+----+------+
| อัตราก             | ( | (     | 2.99 | 1    | 3.47 | 2  | 2    |
| ำไรจากการดำเนินงาน | % | 4.02) |      | 0.55 |      | 1. | 7.29 |
|                   | ) |       |      |      |      | 20 |      |
+-------------------+---+-------+------+------+------+----+------+
| อัตราส่ว            | ( | N.A.  | (2   | (4   | (5   | N. | (2   |
| นเงินสดต่อการทำกำไร | % |       | ,856 | ,192 | ,504 | A. | .66) |
|                   | ) |       | .16) | .29) | .33) |    |      |
+-------------------+---+-------+------+------+------+----+------+
| อัตรากำไรสุทธิ       | ( | (2    | 1.39 | 5.37 | 1    | 2  | 2    |
|                   | % | 6.59) |      |      | 5.47 | 1. | 7.43 |
|                   | ) |       |      |      |      | 01 |      |
+-------------------+---+-------+------+------+------+----+------+
| อัตราผลตอบแทนผู้ถือหุ้น | ( | N.A.  | N.A. | 8.18 | 5.05 | 2  | 3    |
|                   | % |       |      |      |      | 1. | 2.60 |
|                   | ) |       |      |      |      | 63 |      |
+-------------------+---+-------+------+------+------+----+------+
|                   |   |       |      |      |      |    |      |
+-------------------+---+-------+------+------+------+----+------+
| อัตราส่วนแสดงประสิท  |   |       |      |      |      |    |      |
| ธิภาพในการดำเนินงาน |   |       |      |      |      |    |      |
+-------------------+---+-------+------+------+------+----+------+
| อัตรา              | ( | (     | 0.76 | 0.86 | 0.86 | 4. | 1    |
| ผลตอบแทนจากสินทรัพย์ | % | 8.92) |      |      |      | 92 | 1.07 |
|                   | ) |       |      |      |      |    |      |
+-------------------+---+-------+------+------+------+----+------+
| อัตราผลตอ          | ( | (     | 15   | 12   | 10   | 59 | 2,02 |
| บแทนจากสินทรัพย์ถาวร | % | 22,65 | 1.18 | 5.24 | 5.63 | 8. | 8.59 |
|                   | ) | 6.72) |      |      |      | 05 |      |
+-------------------+---+-------+------+------+------+----+------+
| อัต                | ( | 0.34  | 0.55 | 0.16 | 0.06 | 0. | 0.40 |
| ราการหมุนของสินทรัพย์ | เ |       |      |      |      | 23 |      |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
|                   |   |       |      |      |      |    |      |
+-------------------+---+-------+------+------+------+----+------+
| อัตราส่วนวิเครา      |   |       |      |      |      |    |      |
| ะห์นโยบายทางการเงิน |   |       |      |      |      |    |      |
+-------------------+---+-------+------+------+------+----+------+
| อัตราส่วน           | ( | N.A.  | 3    | 6.42 | 3.84 | 3. | 1.49 |
| หนี้สินต่อส่วนของผู้ถือหุ้น | เ |       | 7.32 |      |      | 40 |      |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัตราส่วนควา        | ( | N.A.  | (10  | (13  | (6   | N. | (10  |
| มสามารถชำระดอกเบี้ย | เ |       | .65) | .89) | .49) | A. | .08) |
|                   | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัตราส่วนความส      | ( | N.A.  | (1   | (28  | (0   | N. | (235 |
| ามารถชำระภาระผูกพัน | เ |       | .02) | .82) | .69) | A. | .35) |
| (cash basis)      | ท |       |      |      |      |    |      |
|                   | ่า |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| อัตราการจ่ายเงินปันผล | ( | -     | -    | -    | -    |    | -    |
|                   | % |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
|                   |   |       |      |      |      |    |      |
+-------------------+---+-------+------+------+------+----+------+
| กำไรสุทธิต่อหุ้น* (ก่อน | ( | (     | 0.23 | 0.09 | 0.08 | 0. | -    |
| IPO)              | บ | 9.02) |      |      |      | 49 |      |
|                   | า |       |      |      |      |    |      |
|                   | ท |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| กำไรสุทธิต่อหุ้น* (หลัง | ( |       |      |      | 0.06 | 0. | 1.40 |
| IPO) Fully        | บ |       |      |      |      | 33 |      |
| Diluted           | า |       |      |      |      |    |      |
|                   | ท |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| มูลค่าตามบัญชีต่อหุ้น*   | ( | N.A.  | 0.99 | 2.00 | 2.01 | 2. | -    |
| (ก่อน IPO)         | บ |       |      |      |      | 28 |      |
|                   | า |       |      |      |      |    |      |
|                   | ท |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
| มูลค่าตามบัญชีต่อหุ้น*   | ( |       |      |      | 1.34 | 1. | 6.53 |
| (หลัง IPO) Fully   | บ |       |      |      |      | 52 |      |
| Diluted           | า |       |      |      |      |    |      |
|                   | ท |       |      |      |      |    |      |
|                   | ) |       |      |      |      |    |      |
+-------------------+---+-------+------+------+------+----+------+
|                   |   |       |      |      |      |    |      |
+-------------------+---+-------+------+------+------+----+------+

* คำนวณโดยปรับมูลค่าที่ตราไว้จาก 100.0 บาท เป็น 2.0 บาท และใช้จำนวนหุ้น ณ สิ้นปีนั้นๆ
ในการคำนวณ

12.2 คำอธิบายและการวิเคราะห์ฐานะการเงินและผลการดำเนินงาน

1) ภาพรวมของผลการดำเนินงานที่ผ่านมา

บริษัทเริ่มดำเนินธุรกิจพัฒนาอสังหาริมทรัพย์ประเภทคอนโดมิเนียมในปี 2543
โดยทำการซื้อโครงการที่ก่อสร้างแล้วเสร็จจากเจ้าของโครงการที่ประสบปัญหาทางการเงินมาดำเนินการต่อ
ภายใต้ชื่อ โครงการสีลม เทอเรส ซึ่งมีมูลค่าโครงการเท่ากับ 341.8 ล้านบาท
โดยโครงการดังกล่าวดำเนินการขายได้หมดภายในเวลาอันรวดเร็ว
และจากการที่บริษัทประสบความสำเร็จในด้านการขายของโครงการแรกแล้ว ในเดือนกรกฎาคม
2546 และเดือนมกราคม 2547 บริษัทได้เปิดขายโครงการอีก 2
โครงการในพี้นที่ย่านศูนย์กลางธุรกิจ คือ โครงการสีลม แกรนด์เทอเรส และโครงการเซ็นต์หลุยส์
แกรนด์เทอเรส มูลค่ารวมของทั้ง 2 โครงการ ณ 31 ธันวาคม 2548 มีมูลค่าเท่ากับ 2,319.5
ล้านบาท โดยแบ่งเป็นส่วนของโครงการ สีลม แกรนด์เทอเรส มูลค่า 1,246.7 ล้านบาท
แล้วเสร็จในปี 2548 และโครงการเซ็นต์หลุยส์ แกรนด์เทอเรส มูลค่า 1,072.7 ล้านบาท ทั้งนี้
คาดว่าการก่อสร้างจะแล้วเสร็จในเดือนสิงหาคม 2549

ณ 31 ธันวาคม 2548 โครงการดังกล่าวทั้ง 2 โครงการ
มีมูลค่าที่ทำสัญญาจะซื้อจะขายแล้วทั้งสิ้นเท่ากับ 1,622.5 ล้านบาท
โดยแบ่งเป็นส่วนของโครงการสีลม แกรนด์เทอเรส มูลค่า 1,175.3 ล้านบาท คิดเป็นร้อยละ
94.27 ของมูลค่าโครงการ และโครงการเซ็นต์หลุยส์ แกรนด์เทอเรส มูลค่า 447.2 ล้านบาท
คิดเป็นร้อยละ 44.48 ของมูลค่าโครงการ โดยโครงการสีลม แกรนด์เทอเรส และเซ็นต์หลุยส์
แกรนด์เทอเรส มีความคืบหน้าของการก่อสร้างเท่ากับร้อยละ 95.26 และ ร้อยละ 32.97
ตามลำดับ ปัจจุบัน นอกจากโครงการทั้ง 2 โครงการแล้ว บริษัทได้มีการซื้อที่ดินเพิ่มเติมอีก
ซึ่งที่ดินเหล่านั้นตั้งอยู่ในพี้นที่ที่ดีย่านศูนย์กลางธุรกิจและมีการคมนาคมที่สะดวกเพื่อรองรับการพัฒนาโครงการอสังหาริมทรัพย์อื่นๆ
ของบริษัทในอนาคต

จากการดำเนินงานที่ผ่านมา บริษัทมีรายได้จากการขายอสังหาริมทรัพย์ตั้งแต่ปี 2545-2547
(รอบบัญชี ส.ค.-ก.ค.) เท่ากับ 84.5 ล้านบาท 240.7 ล้านบาท และ 147.9 ล้านบาท
ตามลำดับ คิดเป็นอัตราการเติบโตร้อยละ 184.94 ในปี 2546 เมื่อเทียบกับปี 2545 สำหรับปี
2547 ที่รายได้ลดลงร้อยละ 38.54 จากปี 2546 นั้น เนื่องจากโครงการสีลม เทอเรส
ได้เริ่มทยอยรับรู้รายได้ตั้งแต่ปี 2544 เป็นต้นมา และรับรู้รายได้เกือบครบร้อยละ 100 ในปี 2546
จึงทำให้รายได้ส่วนใหญ่ของปี 2547 มาจากโครงการสีลม แกรนด์เทอเรส เพียงโครงการเดียว
สำหรับงวด 5 เดือนสิ้นสุด 31 ธันวาคม 2547 บริษัทมีรายได้จากการขายอสังหาริมทรัพย์ เท่ากับ
69.4 ล้านบาท โดยเป็นรายได้จากการขายของโครงการสีลม แกรนด์เทอเรส
ซึ่งบริษัทเริ่มพัฒนาโครงการนี้เมื่อเดือนสิงหาคม 2546 และเริ่มรับรู้รายได้ในงบการเงินปี 2547
โดย ณ 31 ธันวาคม 2547 สามารถรับรู้รายได้ได้ร้อยละ 17.23 ของมูลค่าโครงการ

หากพิจารณาในด้านสัดส่วนรายได้จากการขายอสังหาริมทรัพย์ของบริษัทตั้งแต่ปี 2545-2547
(รอบบัญชี ส.ค.-ก.ค.) และงวด 5 เดือนสิ้นสุด 31 ธันวาคม 2547 จะพบว่า อยู่ที่ระดับร้อยละ
99.61 ร้อยละ 98.37 ร้อยละ 90.68 และร้อยละ 84.82 ของรายได้รวม ตามลำดับ
และหากพิจารณาสัดส่วนรายได้จากการให้เช่าจะพบว่า อยู่ที่ระดับร้อยละ 1.14 ในปี 2546 ร้อยละ
0.82 ในปี 2547 และร้อยละ 0.73 สำหรับงวด 5 เดือนสิ้นสุด 31 ธันวาคม 2547
โดยรายได้จากการให้เช่ามาจากการให้เช่าที่ดินของโครงการเพื่อให้ผู้เช่าทำการขายสินค้าระหว่างที่บริษัทยังไม่ได้ใช้ที่ดินเพื่อพัฒนาคอนโดมิเนียม
โดยในปี 2546 เป็นการให้เช่าที่ดินของโครงการสีลม แกรนด์เทอเรส และปี 2547
เป็นการให้เช่าที่ดินของโครงการสาทร เทอเรส คอนโดมิเนียม
ซึ่งในอนาคตรายได้จากการให้เช่าในส่วนนี้จะหมดไปเมื่อบริษัทเริ่มพัฒนาแต่ละโครงการ

ในส่วนของนโยบายการรับรู้รายได้นั้น
บริษัทจะรับรู้รายได้ตามเงินค่างวดที่ถึงกำหนดชำระตามวิธีอัตรากำไรขั้นต้น
โดยบริษัทจะเริ่มรับรู้รายได้เมื่อมีการทำสัญญาจะซื้อจะขายไม่น้อยกว่าร้อยละ 40
ของพี้นที่โครงการที่เปิดขาย และรับชำระเงินเกินกว่าร้อยละ 20 ของแต่ละสัญญา
และงานระหว่างก่อสร้างได้ผ่านเบื้องต้นแล้ว เกินกว่าร้อยละ 10
ของงานระหว่างก่อสร้างของแต่ละโครงการ
ในกรณีที่เงินค่างวดที่ถึงกำหนดชำระสูงกว่าเปอร์เซ็นต์งานที่ทำเสร็จจะรับรู้รายได้เท่ากับจำนวนที่ทำเสร็จ
ทั้งนี้ บริษัทจะหยุดรับรู้รายได้ทันทีเมื่อมีการค้างชำระค่างวดเกินกว่า 3 งวดติดต่อกัน

สำหรับเงื่อนไขการชำระเงินของโครงการสีลม แกรนด์เทอเรส และเซ็นต์หลุยส์ แกรนด์เทอเรส
มีรายละเอียดดังนี้

+------------+-------------+------+----+-------------+--------+----+
| โครงการ    | เงื่อนไขการช  |      |    | เงื่อนไขการช  |        |    |
|            | ำระเงินห้องชุด |      |    | ำระเงินร้านค้า |        |    |
+------------+-------------+------+----+-------------+--------+----+
|            | เงินจอง      | จำน  | เ  | เงินจอง      | จำน    | เ  |
|            | เงินทำสัญญา   | วนงว | งิน | เงินทำสัญญา   | วนงวดผ | งิน |
|            |             | ดผ่อน | โอ |             | ่อนดาวน์ | โอ |
|            | และเงินดาวน์* | ดาวน์ | น* | และเงินดาวน์* |        | น* |
+------------+-------------+------+----+-------------+--------+----+
| สีลม        | 25%         | 20   | 7  | 30%         | 20     | 7  |
| แ          |             |      | 5% |             |        | 0% |
| กรนด์เทอเรส |             |      |    |             |        |    |
+------------+-------------+------+----+-------------+--------+----+
| เซ็นต์หลุยส์   | 25%         | 24   | 7  | 25%         | 24     | 7  |
| แ          |             |      | 5% |             |        | 5% |
| กรนด์เทอเรส |             |      |    |             |        |    |
+------------+-------------+------+----+-------------+--------+----+

* ร้อยละของราคาขาย

จากนโยบายการรับรู้รายได้และเงื่อนไขการชำระเงินดังกล่าวข้างต้น
ทำให้บริษัทสามารถทยอยรับรู้รายได้ในระหว่างก่อสร้างเฉพาะเพียงในส่วนของเงินจอง
เงินทำสัญญา และเงินดาวน์ ซึ่งคิดเป็นร้อยละ 25-30 ของราคาขายเท่านั้น
สำหรับการรับรู้รายได้ในส่วนที่เหลือทั้งหมด
จะเกิดขึ้นเมื่อก่อสร้างโครงการแล้วเสร็จและโอนกรรมสิทธิ์ให้กับลูกค้า
จึงเป็นเหตุให้รายได้ของบริษัทจะมีไม่มากนักในช่วงแรกของการพัฒนาโครงการ ทั้งนี้
วิธีการรับรู้รายได้ดังกล่าวได้เป็นไปตามมาตรฐานบัญชี นอกจากนี้
แม้ว่าบริษัทจะมีการพัฒนาโครงการอย่างต่อเนื่อง
แต่เนื่องจากทุกโครงการอยู่ในช่วงเริ่มต้นของการพัฒนา เช่น โครงการสีลม แกรนด์เทอเรส
มีความคืบหน้าการก่อสร้าง ณ วันที่ 31 ธันวาคม 2548 เท่ากับร้อยละ 95.26
ในขณะที่โครงการเซ็นหลุยส์ แกรนด์เทอเรส เพิ่งเริ่มพัฒนาโครงการประมาณเดือนสิงหาคม 2547
ที่ผ่านมา และมีความคืบหน้าในการก่อสร้าง ณ วันที่ 31 ธันวาคม 2548 เท่ากับร้อยละ 32.97
รวมทั้งโครงการในอนาคตอยู่ในช่วงของการเตรียมการเพื่อการพัฒนา
จึงอาจส่งผลให้การรับรู้รายได้ของบริษัทในงบการเงินไม่ต่อเนื่อง

อย่างไรก็ตาม ตั้งแต่ปี 2548 (รอบบัญชี ม.ค.-ธ.ค.) เป็นต้นไป
บริษัทได้เปลี่ยนแปลงนโยบายการบัญชีเกี่ยวกับการรับรู้รายได้จากเดิมที่บริษัทรับรู้รายได้ตามวิธีเงินค่างวดที่ครบกำหนดชำระ
มาเป็นวิธีรับรู้รายได้ตามอัตราร้อยละของงานที่ทำเสร็จ
เพื่อให้เหมาะสมกับสภาพการดำเนินธุรกิจในปัจจุบันของบริษัท
ซึ่งผลจากการเปลี่ยนแปลงนโยบายดังกล่าวทำให้งบการเงินปี 2548
บริษัทมีกำไรสะสมต้นงวดและสินทรัพย์สุทธิเพิ่มขึ้นเป็นจำนวน 40.3 ล้านบาท

2) ผลการดำเนินงานและฐานะการเงินสำหรับปีสิ้นสุดวันที่ 31 กรกฎาคม 2545-2547

งวดห้าเดือนสิ้นสุดวันที่ 31 ธันวาคม 2547 และสำหรับปี สิ้นสุดวันที่ 31 ธันวาคม 2548

2.1 ผลการดำเนินงานที่ผ่านมา

ในช่วงปี 2545-2546 (รอบบัญชี ส.ค.-ก.ค.) รายได้รวมของบริษัทมีการขยายตัวค่อนข้างสูง
จากจำนวน 84.8 ล้านบาท เป็น 244.7 ล้านบาท และลดลงในปี 2547 (รอบบัญชี ส.ค.-ก.ค.)
เป็น 163.1 ล้านบาท โดยรายได้รวมของบริษัท ประกอบด้วย รายได้จากการขายอสังหาริมทรัพย์
รายได้จากการให้เช่า และรายได้อื่น

รายได้จากการขายอสังหาริมทรัพย์

ในช่วงปี 2545-2546 (รอบบัญชี ส.ค.-ก.ค.)
รายได้จากการขายอสังหาริมทรัพย์ของบริษัทมีการขยายตัวค่อนข้างสูง โดยในปี 2545
บริษัทมีรายได้จากการขายอสังหาริมทรัพย์ เท่ากับ 84.5 ล้านบาท และเพิ่มขึ้นเป็น 240.7
ล้านบาท ในปี 2546 คิดเป็นอัตราการเติบโตร้อยละ 184.94
โดยรายได้ดังกล่าวเป็นรายได้จากการขายของโครงการสีลม เทอเรส ซึ่งในปี 2546
บริษัทสามารถรับรู้รายได้ของโครงการสีลม เทอเรส เพิ่มขึ้นจากปี 2545 ร้อยละ 70.41
ของมูลค่าโครงการ สำหรับปี 2547 (รอบบัญชี ส.ค.-ก.ค.)
บริษัทมีรายได้จากการขายอสังหาริมทรัพย์ เท่ากับ 147.9 ล้านบาท ลดลงจากปี 2546
คิดเป็นอัตราร้อยละ 38.54 โดยรายได้ส่วนใหญ่มาจากการขายของโครงการสีลม แกรนด์เทอเรส
จำนวน 145.2 ล้านบาท คิดเป็นสัดส่วนการรับรู้รายได้ร้อยละ 11.66 ของมูลค่าโครงการ
ซึ่งบริษัทได้เปิดขายโครงการไปแล้วเมื่อเดือนกรกฎาคม 2546 และรายได้ส่วนที่เหลือ จำนวน 2.7
ล้านบาท เป็นรายได้จากการขายของโครงการสีลม เทอเรส

สำหรับงวด 5 เดือนสิ้นสุด 31 ธันวาคม 2547 นั้น บริษัทมีรายได้จากการขายอสังหาริมทรัพย์
เท่ากับ 69.4 ล้านบาท โดยเป็นรายได้จากการขายของโครงการสีลม แกรนด์เทอเรส ทั้งจำนวน
ซึ่งคิดเป็นสัดส่วนการรับรู้รายได้ที่เพิ่มขึ้นร้อยละ 5.57 ของมูลค่าโครงการ

เนื่องจากตั้งแต่ปี 2548 (รอบบัญชี ม.ค.-ธ.ค.) เป็นต้นไป
บริษัทได้มีการเปลี่ยนแปลงนโยบายการบัญชีเกี่ยวกับการรับรู้รายได้เป็นวิธีตามอัตราร้อยละของงานที่ทำเสร็จ
ทำให้ในปี 2548 บริษัทมีรายได้จากการขายอสังหาริมทรัพย์เป็นจำนวน 839.8 ล้านบาท
ประกอบด้วย รายได้จากโครงการ สีลม แกรนด์เทอเรส 762.5 ล้านบาท
และรายได้จากโครงการเซ็นต์หลุยส์ แกรนด์เทอเรส จำนวน 77.3 ล้านบาท ตามลำดับ
หรือคิดสัดส่วนการรับรู้รายได้ร้อยละ 61.16 และ 7.21 ของมูลค่าโครงการ ตามลำดับ

รายได้จากการให้เช่า

รายได้จากการให้เช่า
เป็นรายได้จากการให้เช่าที่ดินของโครงการที่บริษัทกำลังอยู่ระหว่างรอขอใบอนุญาตก่อสร้างในขณะนั้น
เพื่อให้ผู้เช่าทำการขายสินค้า
โดยบริษัทได้ทำสัญญาเช่าให้กับบริษัทแห่งหนึ่งเพื่อให้บริษัทดังกล่าวดำเนินการจัดหาผู้เช่ารายย่อยต่อไป
ซึ่งที่ดินให้เช่าส่วนใหญ่ของบริษัทตั้งอยู่ในพื้นที่ย่านศูนย์กลางธุรกิจ
โดยบริษัทเริ่มมีรายได้จากการให้เช่าตั้งแต่ปี 2546 (รอบบัญชี ส.ค.-ก.ค.) จำนวน 2.8
ล้านบาท ซึ่งเป็นการให้เช่าที่ดินของโครงการสีลม แกรนด์เทอเรส สำหรับปี 2547 (รอบบัญชี
ส.ค.-ก.ค.) งวด 5 เดือนสิ้นสุด 31 ธันวาคม 2547 และสำหรับปี สิ้นสุด 31 ธันวาคม 2548
บริษัทมีรายได้จากการให้เช่า 1.3 ล้านบาท 0.6 ล้านบาท และ 0.4 ล้านบาทตามลำดับ
ซึ่งเป็นการให้เช่าที่ดินของโครงการสาทร เทอเรส คอนโดมิเนียม ทั้งนี้
โครงการดังกล่าวได้เริ่มพัฒนาแล้วเมื่อเดือนมิถุนายน 2548
ส่งผลให้รายได้จากการให้เช่าที่ดินของโครงการนี้หมดไป

รายได้อื่น

ในปี 2545-2547 (รอบบัญชี ส.ค.-ก.ค.) บริษัทมีรายได้อื่น เท่ากับ 0.3 ล้านบาท 1.2
ล้านบาท และ 0.3 ล้านบาท ตามลำดับ โดยในปี 2547 รายได้อื่นของบริษัทประกอบด้วย
กำไรจากการขายสินทรัพย์ จำนวน 5,632.9 บาท ดอกเบี้ยรับ จำนวน 0.02 ล้านบาท
และรายได้จากการยึดเงินคืนของโครงการสีลม แกรนด์เทอเรส จำนวน 0.23 ล้านบาท
ซึ่งรายได้การยึดเงินคืนดังกล่าวจะเกิดขึ้นในกรณีที่ลูกค้าทำการจองซื้อแล้ว แต่ไม่ได้มาทำสัญญา
หรือในกรณีที่ลูกค้าขาดผ่อนชำระเป็นระยะเวลา 3 เดือน
และไม่ได้มาชำระภายในระยะเวลาที่บริษัททวงถาม

นอกจากนี้ ในปี 2547 บริษัทยังมีรายได้จากการเปลี่ยนสัญญาของโครงการสีลม แกรนด์เทอเรส
กล่าวคือ หากลูกค้าที่ทำสัญญาจะซื้อจะขายกับบริษัทแล้ว ต้องการเปลี่ยนมือให้กับบุคคลอื่น
ลูกค้าจะต้องเสียค่าธรรมเนียมในการโอนสิทธิในสัญญานั้นเท่ากับ 50,000 บาทต่อครั้ง
ซึ่งรายได้ดังกล่าวคิดเป็นจำนวน 2.3 ล้านบาท และในปีเดียวกัน
บริษัทได้ซื้อที่ดินเปล่าบริเวณเซ็นต์หลุยส์ซอย 2 ซึ่งมีมูลค่าเท่ากับ 6.7 ล้านบาท
และได้ขายให้กับบุคคลภายนอกไป เมื่อวันที่ 21 มิ.ย. 47 ในราคา 18.0 ล้านบาท
ทำให้บริษัทมีกำไรจากการขายที่ดินเปล่า จำนวน 11.3 ล้านบาท ทั้งนี้
สาเหตุที่บริษัทซื้อและขายที่ดินดังกล่าวในปีเดียวกันนั้น
เนื่องจากเห็นว่าเป็นโอกาสในการทำกำไรให้กับบริษัทจากต้นทุนที่ดินที่บริษัทได้ซื้อมาในราคาที่ถูก

สำหรับงวด 5 เดือนสิ้นสุด 31 ธันวาคม 2547 บริษัทมีรายได้อื่น เท่ากับ 0.1 ล้านบาท
ซึ่งเป็นรายได้จากดอกเบี้ยรับ จำนวน 0.1 ล้านบาท และรายได้จากการแก้ไขแบบก่อสร้าง
กล่าวคือ หากลูกค้าต้องการแก้ไขแบบห้องให้แตกต่างจากที่บริษัทออกแบบไว้
บริษัทจะคิดค่าบริการในการแก้ไขแบบครั้งละ 5,000 บาท ซึ่งรายได้ดังกล่าวคิดเป็นจำนวน 0.03
ล้านบาท นอกจากนี้ บริษัทยังมีรายได้จากการเปลี่ยนสัญญาของโครงการสีลม แกรนด์เทอเรส
จำนวน 0.5 ล้านบาท
และกำไรจากการจำหน่ายเงินลงทุนที่มีอยู่ในกองทุนเปิดไทยแลนด์ไดเรคท์ออพพอร์ทิวนิตี้ จำนวน
11.2 ล้านบาท ทั้งนี้
บริษัทได้รับชำระเงินจากการจำหน่ายเงินลงทุนดังกล่าวครบทั้งจำนวนเมื่อเดือนสิงหาคม 2547

สำหรับปี สิ้นสุดวันที่ 31 ธันวาคม 2548 บริษัทมีรายได้อื่นเท่ากับ 5.8 ล้านบาท โดยประกอบด้วย
รายได้จากการเปลี่ยนสัญญาของโครงการสีลม แกรนด์เทอเรส จำนวน 1.2 ล้านบาท
รายได้ดอกเบี้ย จำนวน 1.9 ล้านบาท กำไรจากการขายทรัพย์สิน จำนวน 2.1 และอื่นๆ จำนวน
0.6 ล้านบาท

ต้นทุนขาย

ต้นทุนขายของบริษัท ประกอบด้วย ต้นทุนในการได้มาของที่ดิน ค่าพัฒนาที่ดิน ค่าก่อสร้าง
ค่าใช้จ่ายอื่นที่เกี่ยวข้องโดยตรงกับโครงการ และดอกเบี้ยจ่ายจากการกู้ยืมเพื่อพัฒนาโครงการ
โดยในปี 2545-2546 (รอบบัญชี ส.ค.-ก.ค.) บริษัทมีต้นทุนขาย เท่ากับ 77.3 ล้านบาท และ
220.7 ล้านบาท ตามลำดับ คิดเป็นสัดส่วนร้อยละ 91.15 และร้อยละ 90.19 ของรายได้รวม
ตามลำดับ สาเหตุหลักที่สัดส่วนต้นทุนขายเมื่อเทียบกับรายได้รวมในปี 2545 และ 2546 ค่อนข้างสูง
เนื่องมาจากต้นทุนขายในปีดังกล่าวเป็นต้นทุนขายของโครงการสีลม เทอเรส
ซึ่งเป็นโครงการที่ก่อสร้างแล้วทิ้งร้างไว้
เนื่องจากเจ้าของเดิมประสบปัญหาทางการเงินและเป็นหนี้ที่ไม่ก่อให้เกิดรายได้ในขณะนั้น
บริษัทจึงได้เข้าไปซื้อและนำมาปรับปรุงโครงสร้างและงานระบบใหม่ทั้งหมด
แต่ทั้งนี้เนื่องจากในช่วงเวลาดังกล่าวได้เริ่มมีการบังคับใช้ พ.ร.บ. สิ่งแวดล้อม
โดยสำนักงานนโยบายแผนและทรัพยากรธรรมชาติและสิ่งแวดล้อม กล่าวคือ
ทุกอาคารต้องจัดให้มีบ่อเก็บน้ำ ท่อระบายน้ำ บ่อบำบัดน้ำเสีย ระบบปรับอากาศ เป็นต้น
ซึ่งเจ้าของเดิมได้ทำไว้แต่ไม่ได้มาตรฐานตาม พ.ร.บ.
ทำให้บริษัทต้องปรับปรุงงานดังกล่าวใหม่ทั้งหมด
เป็นเหตุให้บริษัทมีต้นทุนที่สูงขึ้นและเกิดความล่าช้าในการก่อสร้างและการโอนให้กับลูกค้า นอกจากนี้
บริษัทยังได้รับโอนเจ้าหนี้การค้า และรับเงินดาวน์จากลูกค้าเก่าจำนวน 69 ยูนิต จากทั้งหมด 155
ยูนิต ซึ่งราคาขายที่ขายให้กับลูกค้าดังกล่าวเป็นราคาขายที่รวมค่าตกแต่งเรียบร้อยแล้ว
กอปรกับบริษัทได้ลดราคาขายลงประมาณ 10%-15%
เพื่อให้ลูกค้าเก่าที่ได้เคยทำสัญญาไว้กับเจ้าของเดิมกลับมาซื้อกับบริษัทใหม่อีกครั้ง
ทำให้สัดส่วนต้นทุนขายของโครงการดังกล่าวสูงขึ้นมาก

สำหรับปี 2547 (รอบบัญชี ส.ค.-ก.ค.) บริษัทมีต้นทุนขาย เท่ากับ 89.7 ล้านบาท
ซึ่งเป็นต้นทุนขายของโครงการสีลม เทอเรส จำนวน 1.7 ล้านบาท
และต้นทุนขายของโครงการสีลม แกรนด์เทอเรส จำนวน 88.0 ล้านบาท
โดยต้นทุนขายของโครงการสีลม แกรนด์เทอเรส คิดเป็นสัดส่วนร้อยละ 60.61 ของมูลค่าโครงการ

สำหรับงวด 5 เดือนสิ้นสุด 31 ธันวาคม 2547 และสำหรับปี สิ้นสุด 31 ธันวาคม 2548
ต้นทุนขายของบริษัทมีมูลค่าเท่ากับ 42.0 ล้านบาท โดยเป็นต้นทุนขายของโครงการสีลม
แกรนด์เทอเรส และ 527.7 ล้านบาท โดยเป็นต้นทุนขายของโครงการสีลม
แกรนด์เทอเรสและโครงการเซ็นต์หลุยส์ แกรนด์เทอเรส ตามลำดับ คิดเป็นสัดส่วนร้อยละ 60.61
และ 62.84 ของรายได้จากการขายอสังหาริมทรัพย์ ตามลำดับ

ทั้งนี้ ตั้งแต่ปี 2547 เป็นต้นมา บริษัทได้มีการควบคุมต้นทุนขาย
เพื่อให้เป็นไปตามงบประมาณของบริษัทและเพื่อป้องกันไม่ให้มีต้นทุนที่สูงเหมือนกับโครงการในอดีต
โดยบริษัทจะให้บริษัทผู้รับเหมาก่อสร้างเป็นผู้รับผิดชอบในการจัดซื้อวัสดุก่อสร้างหลักโดยจะคำนวณรวมเป็นส่วนหนึ่งในราคาค่าจ้างก่อสร้าง
ดังนั้น หากราคาวัสดุก่อสร้างหลักมีการเปลี่ยนแปลงในระหว่างที่ทำการก่อสร้างโครงการ
ผู้รับเหมาก่อสร้างจะเป็นผู้รับความเสี่ยงนั้นเอง ซึ่งจะไม่ส่งผลกระทบกับบริษัทมากนัก
(รายละเอียดตามหัวข้อ 1.8 เรื่องความเสี่ยงจากความผันผวนของราคาวัสดุก่อสร้าง)

กำไรขั้นต้น

บริษัทมีอัตรากำไรขั้นต้นในปี 2545 (รอบบัญชี ส.ค.-ก.ค.) และปี 2546 (รอบบัญชี
ส.ค.-ก.ค.) คิดเป็นร้อยละ 8.50 และ 8.32 ของรายได้จากการขายอสังหาริมทรัพย์ ตามลำดับ
และเพิ่มขึ้นเป็นร้อยละ 39.34 ในปี 2547 (รอบบัญชี ส.ค.-ก.ค.) และร้อยละ 39.39
สำหรับงวด 5 เดือนสิ้นสุด 31 ธันวาคม 2547 และสำหรับปีสิ้นสุด 31 ธันวาคม 2548
บริษัทมีอัตรากำไรขั้นต้นร้อยละ 37.16 สาเหตุที่อัตรากำไรขั้นต้นในปี 2545 และปี 2546 ต่ำ
เนื่องจากบริษัทมีค่าใช้จ่ายในการก่อสร้างที่สูง
และเกิดความล่าช้าในการก่อสร้างและการโอนของโครงการ สีลม เทอเรส
ตามที่กล่าวมาแล้วข้างต้น ทั้งนี้ อัตรากำไรขั้นต้นในปี 2547 ถึงรอบปี สิ้นสุด 31 ธันวาคม 2548
จะเป็นตัวเลขที่เริ่มสะท้อนถึงกำไรขั้นต้นของโครงการที่บริษัทเป็นผู้พัฒนาเอง

ค่าใช้จ่ายในการขายและบริหาร

ค่าใช้จ่ายในการขายและบริหาร ส่วนใหญ่ประกอบด้วยค่าใช้จ่ายในด้านโฆษณาและส่งเสริมการขาย
ค่าใช้จ่ายเกี่ยวกับพนักงาน ค่าภาษีธุรกิจเฉพาะ ค่าเสื่อมราคา และค่าใช้จ่ายอื่นๆ ที่เกี่ยวข้อง
สำหรับค่าใช้จ่ายในการขายและบริหารในปี 2545 (รอบบัญชี ส.ค.-ก.ค.) มีจำนวนเท่ากับ 10.6
ล้านบาท และเพิ่มขึ้นเป็น 12.8 ล้านบาท และ 42.6 ล้านบาท ในปี 2546 (รอบบัญชี
ส.ค.-ก.ค.) และปี 2547 (รอบบัญชี ส.ค.-ก.ค.) ตามลำดับ คิดเป็นสัดส่วนร้อยละ 12.47
ร้อยละ 5.24 และร้อยละ 26.11 ของรายได้รวม ตามลำดับ ทั้งนี้
สาเหตุที่ค่าใช้จ่ายในการขายและบริหารในปี 2547 เพิ่มสูงขึ้น เนื่องจากบริษัทมีโครงการเพิ่มขึ้น
จึงจำเป็นต้องมีการโฆษณาและประชาสัมพันธ์เกี่ยวกับโครงการกับผู้บริโภคและกลุ่มลูกค้าเป้าหมายเพิ่มขึ้น
ทำให้ในปี 2547 บริษัทมีค่าใช้จ่ายด้านโฆษณาและส่งเสริมการขาย เป็นจำนวน 15.5 ล้านบาท
ซึ่งส่วนใหญ่เป็นค่าโฆษณาและส่งเสริมการขายของโครงการสีลม แกรนด์เทอเรส
และโครงการเซ็นต์หลุยส์ แกรนด์เทอเรส จำนวน 11.2 ล้านบาท และ 4.0 ล้านบาท ตามลำดับ
อีกทั้ง ในปี 2547 บริษัทมีพนักงานเพิ่มขึ้นจากจำนวน 17 คน ในปี 2546 เป็น 29 คน
เพื่อรองรับการขยายตัวของธุรกิจ จึงทำให้มีค่าใช้จ่ายเกี่ยวกับพนักงานเพิ่มขึ้นจาก 7.0 ล้านบาท
ในปี 2546 เป็น 11.4 ล้านบาท ในปี 2547 นอกจากนี้
การเพิ่มขึ้นของค่าใช้จ่ายในการขายและบริหารในปี 2547
ยังเกิดจากค่าใช้จ่ายเกี่ยวกับค่าเสื่อมราคาของสินทรัพย์ถาวร จำนวน 2.7 ล้านบาท
และค่าภาษีธุรกิจเฉพาะของโครงการสีลม แกรนด์เทอเรส จำนวน 5.4 ล้านบาท

สำหรับงวด 5 เดือนสิ้นสุด 31 ธันวาคม 2547 บริษัทมีค่าใช้จ่ายในการขายและบริหาร เท่ากับ
24.9 ล้านบาท คิดเป็นสัดส่วนร้อยละ 30.47 ของรายได้รวม
สาเหตุที่สัดส่วนค่าใช้จ่ายดังกล่าวสูงขึ้นจากปี 2547 เนื่องจากในช่วง 5 เดือนหลังของปี 2547
บริษัทมีค่าใช้จ่ายในการขายและบริหารในส่วนของเงินเดือนและโบนัสเพิ่มขึ้นเป็นจำนวนมาก
ซึ่งคิดเป็นสัดส่วนร้อยละ 35.34 ของค่าใช้จ่ายในการขายและบริหาร เมื่อเทียบกับปี 2547
ที่คิดเป็นสัดส่วนร้อยละ 26.74 ของค่าใช้จ่ายในการขายและบริหาร
โดยค่าใช้จ่ายในการขายและบริหารในช่วง 5 เดือนหลังของปี 2547 ส่วนใหญ่ประกอบด้วย
เงินเดือนพนักงาน 6.3 ล้านบาท โบนัส 2.2 ล้านบาท
ค่าโฆษณาและส่งเสริมการขายของโครงการเซ็นต์หลุยส์ แกรนด์เทอเรส 6.3 ล้านบาท
ค่าภาษีธุรกิจเฉพาะของโครงการสีลม แกรนด์เทอเรส 2.3 ล้านบาท และค่าเสื่อมราคา 1.4
ล้านบาท

สำหรับค่าใช้จ่ายในการขายและบริหารสำหรับปี สิ้นสุด 31 ธันวาคม 2548 มีจำนวน 82.8
ล้านบาท คิดเป็นร้อยละ 9.8 ของรายได้รวม โดยค่าใช้จ่ายส่วนใหญ่ประกอบด้วย
ค่าใช้จ่ายพนักงาน 14.5 ล้านบาท โบนัส 6.4 ล้านบาท ค่าโฆษณาและส่งเสริมการขาย จำนวน
9.8 ล้านบาท ค่าภาษีธุรกิจเฉพาะ 28.7 ล้านบาท และค่าเสื่อมราคา 3.6 ล้านบาท

ดอกเบี้ยจ่ายของบริษัทตั้งแต่ปี 2545-2547 (รอบบัญชี ส.ค.-ก.ค.) งวด 5 เดือนสิ้นสุด 31
ธันวาคม 2547 และสำหรับปี สิ้นสุด 31 ธันวาคม 2548 เท่ากับ 19.5 ล้านบาท 7.8 ล้านบาท
3.4 ล้านบาท 0.4 ล้านบาท และ 3.07 ล้านบาท ตามลำดับ คิดเป็นสัดส่วนร้อยละ 22.97
ร้อยละ 3.18 ร้อยละ 2.09 ร้อยละ 0.52 และร้อยละ 0.36 ของรายได้รวม ตามลำดับ
สาเหตุที่ดอกเบี้ยจ่ายในปี 2545 สูงกว่าปีอื่นๆ
เนื่องจากในขณะนั้นการให้สินเชื่อของสถาบันการเงินแก่ธุรกิจอสังหาริมทรัพย์เป็นไปได้ยาก
ทำให้บริษัทจำเป็นต้องหาแหล่งเงินกู้ยืมจากบุคคลและกิจการที่เกี่ยวข้องกันเพื่อเสริมสภาพคล่องให้แก่บริษัท
ทำให้ในปี 2545 บริษัทมีการกู้ยืมเงินจากบุคคลและกิจการที่เกี่ยวข้องกันเป็นจำนวนสูงถึง 214.0
ล้านบาท อย่างไรก็ตามการกู้ยืมดังกล่าวได้ลดลงเป็น 15.0 ล้านบาท ในปี 2546
และไม่มีการกู้ยืมตั้งแต่ปี 2547เป็นต้นมา

กำไรจากการดำเนินงาน

ผลการดำเนินงานตั้งแต่ปี 2545-2547 (รอบบัญชี ส.ค.-ก.ค.) ของบริษัทมีแนวโน้มที่ดีขึ้น
โดยเมื่อพิจารณากำไรจากการดำเนินงาน พบว่า ในปี 2545 บริษัทมีขาดทุนจากการดำเนินงาน
เท่ากับ 3.4 ล้านบาท และเริ่มมีกำไรจากการดำเนินงานตั้งแต่ปี 2546 เท่ากับ 7.2 ล้านบาท
และเพิ่มขึ้นเป็น 15.6 ล้านบาท ในปี 2547
คิดเป็นอัตรากำไรจากการดำเนินงานต่อรายได้จากการขายอสังหาริมทรัพย์เท่ากับร้อยละ (4.02)
ร้อยละ 2.99 และร้อยละ 10.55 ตามลำดับ
สาเหตุของการเพิ่มขึ้นของกำไรจากการดำเนินงานในปี 2547
เนื่องจากบริษัทเริ่มทยอยรับรู้รายได้จากโครงการที่บริษัทเป็นผู้ดำเนินการพัฒนาเอง
สำหรับกำไรจากการดำเนินงานของงวด 5 เดือนสิ้นสุด 31 ธันวาคม 2547 มีจำนวนเท่ากับ 2.4
ล้านบาท คิดเป็นอัตรากำไรจากการดำเนินงานเท่ากับร้อยละ 3.47
ซึ่งเป็นอัตราที่ลดลงเมื่อเทียบกับช่วงปี 2547 ทั้งนี้ เนื่องจากในช่วง 5 เดือนหลังของปี 2547
บริษัทมีค่าใช้จ่ายในการขายและบริหารในส่วนของเงินเดือนพนักงานและโบนัสเพิ่มขึ้นเป็นจำนวนมากตามที่ได้กล่าวมาแล้วข้างต้น

สำหรับปีสิ้นสุด 31 ธันวาคม 2548 กำไรจากการดำเนินงานของบริษัทมีจำนวน 229.2 ล้านบาท
คิดเป็นอัตรากำไรจากการดำเนินงานเท่ากับร้อยละ 27.29
สาเหตุที่กำไรจากการดำเนินงานมีจำนวนที่สูงขึ้นมากนั้น
เป็นผลมาจากการที่บริษัทได้เปลี่ยนวิธีการรับรู้รายได้เป็นอัตราร้อยละของงานที่ทำเสร็จ
ซึ่งส่งผลให้บริษัทมีรายได้จากการขายอสังหาริมทรัพย์เป็นจำนวนที่สูงขึ้น

กำไร (ขาดทุน) สุทธิ

ในปี 2545 (รอบบัญชี ส.ค.-ก.ค.) บริษัทมีขาดทุนสุทธิ จำนวน 22.5 ล้านบาท
และเริ่มมีกำไรสุทธิในปี 2546 (รอบบัญชี ส.ค.-ก.ค.) จำนวน 3.4 ล้านบาท ในปี 2547
(รอบบัญชี ส.ค.-ก.ค.) จำนวน 8.8 ล้านบาท และงวด 5 เดือนสิ้นสุด 31 ธันวาคม 2547
จำนวน 12.7 ล้านบาท ซึ่งคิดเป็นอัตรากำไรสุทธิต่อรายได้รวมเท่ากับร้อยละ (26.59) ร้อยละ
1.39 ร้อยละ 5.37 และร้อยละ 15.47 ตามลำดับ สาเหตุที่บริษัทมีขาดทุนสุทธิในปี 2545
ค่อนข้างสูง เนื่องจาก
บริษัทมีดอกเบี้ยจ่ายจากการกู้ยืมจากบุคคลและกิจการที่เกี่ยวข้องเป็นจำนวนมาก อย่างไรก็ตาม
ดอกเบี้ยจ่ายดังกล่าวได้ลดลงในปี 2546 และปี 2547
เนื่องจากบริษัทได้ทยอยชำระคืนเงินกู้ดังกล่าว

ทั้งนี้ หากไม่รวมกำไรจากการขายที่ดินในปี 2547
และกำไรจากการจำหน่ายเงินลงทุนในหลักทรัพย์เผื่อขายสำหรับงวด 5 เดือน สิ้นสุด 31 ธันวาคม
2547 บริษัทจะมีกำไรสุทธิ จำนวน 0.9 ล้านบาท และ 4.8 ล้านบาท ตามลำดับ
คิดเป็นอัตรากำไรสุทธิเท่ากับร้อยละ 0.57 และร้อยละ 6.84 ตามลำดับ
สาเหตุที่กำไรสุทธิซึ่งไม่รวมกำไรจากการขายที่ดินเปล่ามีจำนวนค่อนข้างน้อย เนื่องจากปี 2547
เป็นปีแรกที่บริษัทต้องเสียภาษีเงินได้นิติบุคคล

โดยในปี 2547 บริษัทได้เสียภาษีเงินได้นิติบุคคลเป็นจำนวน 18.7 ล้านบาท
สาเหตุที่บริษัทต้องเสียภาษีเงินได้ในจำนวนที่สูง
เนื่องจากการเสียภาษีเงินได้ของธุรกิจอสังหาริมทรัพย์
กรมสรรพากรได้กำหนดให้นำเงินที่ได้รับจากการขายทั้งหมด
ถึงแม้ว่าจะยังไม่สามารถรับรู้เป็นรายได้ทางบัญชีได้ มาคำนวณภาษีทั้งจำนวน ทั้งนี้
ภาษีเงินได้ดังกล่าวได้คำนวณจากเงินสดรับของโครงการสีลม แกรนด์เทอเรส และเซ็นต์หลุยส์
แกรนด์เทอเรส

สำหรับกำไรสุทธิสำหรับปี สิ้นสุด 31 ธันวาคม 2548 บริษัทมีกำไรสุทธิเท่ากับ 231.9 ล้านบาท
คิดเป็นอัตรากำไรสุทธิต่อรายได้รวมเท่ากับร้อยละ 27.43 สาเหตุที่กำไรสุทธิมีจำนวนที่สูงนั้น
เป็นผลมาจากการที่บริษัทได้เปลี่ยนวิธีการรับรู้รายได้เป็นอัตราร้อยละของงานที่ทำเสร็จ

จากผลการดำเนินงานดังกล่าวข้างต้น ทำให้ในปี 2545-2547 (รอบบัญชี ส.ค.-ก.ค.) งวด 5
เดือนสิ้นสุด 31 ธันวาคม 2547 และสำหรับปีสิ้นสุด 31 ธันวาคม 2548
บริษัทมีกำไรสุทธิต่อหุ้นเท่ากับ (9.02) บาทต่อหุ้น 0.23 บาทต่อหุ้น 0.09 บาทต่อหุ้น 0.08
บาทต่อหุ้น และ 1.40 บาทต่อหุ้น ตามลำดับ (ปรับมูลค่าที่ตราไว้เป็นหุ้นละ 2.0 บาท)
และกำไรต่อหุ้นสำหรับปี สิ้นสุด 31 ธันวาคม 2548
ได้มาจาก0จากการที่ที่ประชุมผู้ถือหุ้นได้มีมติให้ทำการเพิ่มทุนจดทะเบียนอีก 150.0 ล้านบาท
และเปลี่ยนมูลค่าที่ตราไว้เป็นหุ้นละ 2.0 บาท เพื่อเสนอขายให้กับประชาชนทั่วไปนั้น
เป็นกำไรสุทธิต่อหุ้น (Fully Diluted)

อัตราผลตอบแทนต่อผู้ถือหุ้น

ในปี 2545 (รอบบัญชี ส.ค.-ก.ค.) บริษัทมีผลขาดทุนสะสมเป็นจำนวน 23.5 ล้านบาท
ทำให้ส่วนของผู้ถือหุ้นในปี 2545 และส่วนของผู้ถือหุ้นถัวเฉลี่ยในปี 2546 (รอบบัญชี ส.ค.-ก.ค.)
เป็นลบ ส่วนปี 2547 (รอบบัญชี ส.ค.-ก.ค.) บริษัทมีอัตราผลตอบแทนต่อผู้ถือหุ้นเท่ากับร้อยละ
8.18 ซึ่งการเพิ่มขึ้นของอัตราส่วนดังกล่าวเป็นผลมาจากการเพิ่มขึ้นของกำไรจากการขายที่ดินเปล่า
ทั้งนี้ หากไม่รวมกำไรจากการขายที่ดินเปล่า บริษัทจะมีอัตราผลตอบแทนต่อผู้ถือหุ้นเท่ากับร้อยละ
0.87

สำหรับงวด 5 เดือนสิ้นสุด 31 ธันวาคม 2547
อัตราผลตอบแทนต่อผู้ถือหุ้นของบริษัทมีค่าเท่ากับร้อยละ 5.05 ซึ่งเป็นอัตราส่วนที่ลดลงจากปี 2547
เนื่องจากบริษัทได้มีการเพิ่มทุนชำระแล้วจาก 200.0 ล้านบาท เป็น 300.0 ล้านบาท
อย่างไรก็ตาม หากไม่รวมกำไรจากการขายหน่วยลงทุน
บริษัทจะมีอัตราส่วนผลตอบแทนต่อผู้ถือหุ้นเท่ากับร้อยละ 1.29

สำหรับปี สิ้นสุด 31 ธันวาคม 2548 บริษัทมีอัตราผลตอบแทนต่อผู้ถือหุ้นเท่ากับร้อยละ 32.60
ซึ่งเป็นอัตราที่สูงมากเมื่อเทียบกับผลการดำเนินงานที่ผ่านมา ทั้งนี้ เนื่องมาจากการนำหุ้นของบริษัทฯ
เข้าจดทะเบียนในตลาดหลักทรัพย์ และจากกำไรที่เพิ่มมากขึ้น

2.2 ฐานะการเงิน

2.2.1 สินทรัพย์รวม

สินทรัพย์รวมของบริษัท ณ 31 กรกฎาคม 2547 ณ 31 ธันวาคม 2547 และ ณ 31 ธันวาคม 2548
มีจำนวนทั้งสิ้น 1,481.2 ล้านบาท 1,458.2 ล้านบาท และ 2,688.4 ล้านบาท ตามลำดับ
เพิ่มขึ้นจาก 568.2 ล้านบาท และ 323.8 ล้านบาท ณ 31 กรกฎาคม 2546 และ 31 กรกฎาคม
2545 ตามลำดับ ซึ่งการเพิ่มขึ้นของสินทรัพย์รวมดังกล่าว
เป็นการเพิ่มขึ้นเพื่อรองรับการขยายโครงการของบริษัท โดยมีรายละเอียดของสินทรัพย์หลัก ดังนี้

-   สินค้าคงเหลือ : ในปี 2545-2547 (รอบบัญชี ส.ค.-ก.ค.) งวด 5 เดือนสิ้นสุด 31
    ธันวาคม และรอบปี สิ้นสุด 31 ธันวาคม 2548 บริษัทมีสินค้าคงเหลือมูลค่าเท่ากับ 219.6
    ล้านบาท 458.4 ล้านบาท 1,275.1 ล้านบาท 1,374.9 ล้านบาท และ 1,489.5 ล้านบาท
    ตามลำดับ คิดเป็นสัดส่วนร้อยละ 67.83 ร้อยละ 80.67 ร้อยละ 86.08 ร้อยละ 94.29
    และร้อยละ 55.41 ของสินทรัพย์รวม ตามลำดับ โดยรายละเอียดของสินค้าคงเหลือในปี
    2546-2547 ถึงรอบปี สิ้นสุด 31 ธันวาคม 2548 มีดังนี้

หน่วย : ล้านบาท

+----------------+-----+-----+------+------+------+-----+------+-----+
| ประเภท         | ส   |     | ส.ค. |      | ส    |     | ม    |     |
|                | .ค. |     | 2546 |      | .ค.- |     | .ค.- |     |
|                | 2   |     | -    |      | ธ.ค. |     | ธ.ค. |     |
|                | 545 |     |      |      | 2547 |     | 2548 |     |
|                | -   |     | ก.ค. |      |      |     |      |     |
|                |     |     | 2547 |      |      |     |      |     |
|                | ก   |     |      |      |      |     |      |     |
|                | .ค. |     |      |      |      |     |      |     |
|                | 2   |     |      |      |      |     |      |     |
|                | 546 |     |      |      |      |     |      |     |
+----------------+-----+-----+------+------+------+-----+------+-----+
|                | จำ  | ร้อ  | จ    | ร    | จ    | ร้อ  | จ    | ร้อ  |
|                | นวน | ยละ | ำนวน | ้อยละ | ำนวน | ยละ | ำนวน | ยละ |
+----------------+-----+-----+------+------+------+-----+------+-----+
| ท              | 434 | 94  | 1,13 | 8    | 1,12 | 81  | 1,05 | 70  |
| ี่ดินและค่าพัฒนาที่ดิน | .77 | .85 | 1.69 | 8.75 | 0.12 | .41 | 7.18 | .97 |
+----------------+-----+-----+------+------+------+-----+------+-----+
| ง              | 2   | 0   | 5    | 4.37 | 14   | 10  | 28   | 19  |
| านระหว่างก่อสร้าง | .55 | .56 | 5.66 |      | 8.50 | .79 | 5.71 | .18 |
+----------------+-----+-----+------+------+------+-----+------+-----+
| ค่าใช้จ่ายเก      | 10  | 2   | 4    | 3.29 | 4    | 3   | 5    | 3   |
| ี่ยวข้องกับโครงการ | .45 | .28 | 1.96 |      | 5.35 | .30 | 3.79 | .61 |
+----------------+-----+-----+------+------+------+-----+------+-----+
| ดอ             | 10  | 2   | 4    | 3.59 | 6    | 4   | 9    | 6   |
| กเบี้ยจ่ายรอตัดบัญชี | .59 | .31 | 5.75 |      | 0.98 | .50 | 2.85 | .24 |
+----------------+-----+-----+------+------+------+-----+------+-----+
|   รวม          | 458 | 100 | 1,27 | 10   | 1,37 | 100 | 1,48 | 100 |
|                | .36 | .00 | 5.06 | 0.00 | 4.95 | .00 | 9.53 | .00 |
+----------------+-----+-----+------+------+------+-----+------+-----+

  สินค้าคงเหลือที่สำคัญของบริษัท คือ ที่ดินและค่าพัฒนาที่ดิน ซึ่งคิดเป็นสัดส่วนร้อยละ 94.85
  ร้อยละ 88.76 ร้อยละ 81.41 และร้อยละ 70.97 ของมูลค่าสินค้าคงเหลือทั้งหมดในปี
  2546-2547 ถึงรอบปีสิ้นสุด 31 ธันวาคม 2548 โดย ณ 31 ธันวาคม 2548
  ค่าที่ดินและค่าพัฒนาที่ดินได้เพิ่มขึ้นจากปี 2546 คิดเป็นร้อยละ 224.97
  จากการเพิ่มขึ้นของที่ดินของโครงการเซ็นต์หลุยส์ แกรนด์เทอเรส โครงการสาทร แกรนด์แมนชั่น
  โครงการสาทร แกรนด์เทอเรส โครงการสาทร เทอเรส คอนโดมิเนียม
  และโครงการบ้านรวิภา (ทาวน์เฮ้าส์) บริเวณซอยอุดมสุข
  ในส่วนของงานระหว่างก่อสร้างที่เพิ่มขึ้นนั้น
  ส่วนใหญ่เป็นการเพิ่มขึ้นของงานระหว่างก่อสร้างของโครงการสีลม แกรนด์เทอเรส
  และเซ็นต์หลุยส์ แกรนด์เทอเรส ซึ่ง ณ วันที่ 31 ธันวาคม 2548 โครงการทั้ง 2
  มีความคืบหน้าของการก่อสร้างเท่ากับร้อยละ 95.26 และ 32.97 ตามลำดับ นอกจากนี้
  ในระหว่างปี 2548 บริษัทยังได้เริ่มทำการก่อสร้างโครงการเพิ่มขึ้นอีก 2 โครงการ คือ
  โครงการสาทร เทอเรส คอนโดมิเนียม และโครงการบ้านรวิภา
  (ทาวน์เฮ้าส์)สำหรับค่าใช้จ่ายที่เกี่ยวข้องกับโครงการนั้น
  เป็นค่าใช้จ่ายเกี่ยวกับค่าที่ปรึกษาโครงการ
  ค่าจัดจ้างในการทำรายงานวิเคราะห์ผลกระทบสิ่งแวดล้อมและค่าออกแบบ โดย ณ 31 ธันวาคม
  2548 ค่าใช้จ่ายดังกล่าวเพิ่มขึ้นจากปี 2546 คิดเป็นอัตราร้อยละ 414.74
  ซึ่งเป็นการเพิ่มขึ้นของค่าใช้จ่ายเพื่อเตรียมความพร้อมสำหรับการพัฒนาโครงการ
  และสำหรับดอกเบี้ยจ่ายรอตัดบัญชีที่เพิ่มขึ้น ณ 31 ธันวาคม 2548 นั้น
  เป็นผลมาจากการที่บริษัทมีการลงทุนซื้อที่ดินเพิ่มเติมโดยการกู้ยืมเงินจากสถาบันการเงิน
  ซึ่งที่ดินดังกล่าวปัจจุบันอยู่ระหว่างการดำเนินการเพื่อให้พร้อมพัฒนาได้ในอนาคต เช่น
  จัดทำรายงานวิเคราะห์ผลกระทบสิ่งแวดล้อม
  จัดทำสัญญาจ้างที่ปรึกษาในการจัดทำราคากลางเพื่อสรรหาผู้รับเหมา เป็นต้น
  ซึ่งตามมาตรฐานบัญชีนั้น สามารถบันทึกต้นทุนการกู้ยืม (ดอกเบี้ยจ่าย)
  เป็นส่วนหนึ่งของราคาทุนของสินทรัพย์ได้ ดังนั้น จึงทำให้ดอกเบี้ยรอตัดบัญชี ณ 31 ธันวาคม
  2548 มีจำนวนที่สูง

-   มูลค่างานที่เสร็จยังไม่ได้เรียกเก็บ : เนื่องจากตั้งแต่ปี 2548 เป็นต้นไป
    บริษัทได้มีการเปลี่ยนวิธีการรับรู้รายได้เป็นอัตราร้อยละของงานที่ทำเสร็จ
    ทำให้บริษัทรับรู้รายได้ได้มากกว่ารายได้ตามสัญญาที่เกิดขึ้นจริง ส่งผลให้ ณ 31 ธันวาคม
    2548 บริษัทมีมูลค่างานที่เสร็จยังไม่ได้เรียกเก็บเป็นจำนวน 800.9 ล้านบาท
    คิดเป็นสัดส่วนร้อยละ 29.79 ของสินทรัพย์รวมทั้งหมด
    โดยมูลค่าดังกล่าวเกิดจากโครงการสีลม แกรนด์เทอเรส และโครงการเซ็นต์หลุยส์
    แกรนด์เทอเรส

-   เงินมัดจำค่าที่ดิน : ในปี 2545 (รอบบัญชี ส.ค.-ก.ค.)
    บริษัทได้ทำสัญญาจะซื้อที่ดินของโครงการสีลม แกรนด์เทอเรส เป็นมูลค่าทั้งสิ้น 200.0
    ล้านบาท โดยได้จ่ายเงินมัดจำค่าที่ดินไปเป็นจำนวน 30.0 ล้านบาท คิดเป็นสัดส่วนร้อยละ
    15.00 ของมูลค่าสัญญา และในปี 2546 (รอบบัญชี ส.ค.-ก.ค.)
    บริษัทได้ทำสัญญาจะซื้อที่ดินของโครงการเซ็นต์หลุยส์ แกรนด์เทอเรส เป็นมูลค่าทั้งสิ้น 180.0
    ล้านบาท โดยได้จ่ายเงินมัดจำค่าที่ดินไปเป็นจำนวน 18.0 ล้านบาท คิดเป็นสัดส่วนร้อยละ
    10.00 ของมูลค่าสัญญา และสำหรับงวด 5 เดือนสิ้นสุด 31 ธันวาคม 2547 เงินมัดจำจำนวน
    20.2 ล้านบาท เกิดจากการที่บริษัทได้ทำสัญญาจะซื้อที่ดินของโครงการบ้านรวิภา
    (ทาวน์เฮ้าส์) บริเวณซอยอุดมสุข เป็นมูลค่าทั้งสิ้น 107.0 ล้านบาท
    และได้จ่ายเงินมัดจำค่าที่ดินดังกล่าวไปเป็นจำนวน 20.2 ล้านบาท คิดเป็นสัดส่วนร้อยละ
    18.88 ของมูลค่าสัญญา อย่างไรก็ตาม เงินมัดจำจำนวนดังกล่าวไม่ได้ปรากฏในงบการเงิน ณ
    31 ธันวาคม 2548 เนื่องจากบริษัทมีการชำระค่าที่ดินครบทั้งจำนวนแล้ว

-   เงินลงทุนในหลักทรัพย์เผื่อขาย : ในปี 2545 (รอบบัญชี ส.ค.-ก.ค.)
    บริษัทมีเงินลงทุนในหน่วยลงทุนของกองทุนเปิดไทยแลนด์ไดเรคท์ออพพอร์ทิวนิตี้ จำนวน 20.0
    ล้านบาท โดยในปี 2546 (รอบบัญชี ส.ค.-ก.ค.) และ ปี 2547 (รอบบัญชี ส.ค.-ก.ค.)
    บริษัทมีกำไรที่ยังไม่เกิดขึ้นจากการเปลี่ยนแปลงมูลค่าเงินลงทุนดังกล่าว จำนวน 4.9 ล้านบาท
    และ 10.8 ล้านบาท ตามลำดับ ทั้งนี้ บริษัทได้จำหน่ายเงินลงทุนดังกล่าวไปในเดือนกรกฎาคม
    2547 มูลค่าเท่ากับ 31.2 ล้านบาท
    ซึ่งเป็นมูลค่าที่อ้างอิงจากมูลค่าทรัพย์สินสุทธิของหน่วยลงทุน (รายละเอียดตามหัวข้อ 11.1
    เรื่องการเปิดเผยรายการระหว่างบุคคลที่อาจมีความขัดแย้ง)
    และได้รับชำระเงินจากการจำหน่ายดังกล่าวครบทั้งจำนวนแล้วเมื่อเดือนสิงหาคม 2547
    ส่งผลให้ ณ เดือนธันวาคม 2547 เงินลงทุนในหลักทรัพย์เผื่อขายมีมูลค่าเป็นศูนย์

-   ลูกหนี้การค้า : ลูกหนี้การค้าสุทธิของบริษัทในปี 2545 (รอบบัญชี ส.ค.-ก.ค.)
    มีมูลค่าเท่ากับ 3.1 ล้านบาท และมีมูลค่าเป็นศูนย์ ในปี 2546 (รอบบัญชี ส.ค.-ก.ค.)
    และปี 2547 (รอบบัญชี ส.ค.-ก.ค.) ทั้งนี้
    ตามมาตรฐานบัญชีกำหนดให้นำเงินรับล่วงหน้าจากลูกค้ามาหักออกจากลูกหนี้ค่างวดที่ค้างชำระซึ่งเกิดจากลูกค้ารายเดียวกันได้
    จึงทำให้ไม่ปรากฏรายการลูกหนี้การค้าในงบการเงินดังกล่าว อย่างไรก็ตาม
    หากไม่นำเงินรับล่วงหน้ามาหักออก จะทำให้บริษัทมีลูกหนี้การค้าในปี 2546 และ 2547
    เท่ากับ 1.8 ล้านบาท และ 2.4 ล้านบาท ตามลำดับ สำหรับงวด 5 เดือนสิ้นสุด 31
    ธันวาคม 2547 และ ณ 31 ธันวาคม 2548 บริษัทมีลูกหนี้การค้าสุทธิ เท่ากับ 1.4 ล้านบาท
    และ 0.4 ล้านบาท ตามลำดับ

  สำหรับลูกหนี้การค้าตามค่างวดที่ครบกำหนดชำระ ณ 31 ธันวาคม 2548 จำนวน 0.89 ล้านบาท
  นั้น สามารถแบ่งเป็นยอดค้างชำระภายใน 30 วัน จำนวน 0.7 ล้านบาท
  ยอดค้างชำระที่เกินกำหนด 30 วัน จำนวน 0.14 ล้านบาท เกินกำหนด 31-60 วัน จำนวน
  0.05 ล้านบาท และเกินกำหนด 61-90 วัน จำนวน - ล้านบาท ซึ่งคิดเป็นร้อยละ 78.65
  ร้อยละ 15.73 ร้อยละ 5.62 และร้อยละ 0 ของยอดลูกหนี้ทั้งหมด ตามลำดับ ทั้งนี้
  บริษัทจะหยุดรับรู้รายได้ทันทีเมื่อค้างชำระเกินกว่า 90 วันติดต่อกัน

  ตารางต่อไปนี้ แสดงรายละเอียดการชำระเงินของโครงการที่ดำเนินการอยู่ในปัจจุบัน
  และรายละเอียดเงินค้างชำระสะสม ณ 31 ธันวาคม 2548

รายละเอียดการชำระเงินของโครงการที่ดำเนินการอยู่ในปัจจุบัน ณ วันที่ 31 ธันวาคม 2548

[TABLE]

รายละเอียดเงินค้างชำระสะสม ณ วันที่ 31 ธันวาคม 2548

[TABLE]

2.2.2 แหล่งที่มาของเงินทุน

หนี้สิน

ในปี 2547 (รอบบัญชี ส.ค.-ก.ค.) งวด 5 เดือนสิ้นสุด 31 ธันวาคม 2547 และรอบปี สิ้นสุด
31 ธันวาคม 2548 หนี้สินรวมของบริษัทเพิ่มขึ้นเป็น 1,281.7 ล้านบาท 1,156.9 ล้านบาท และ
1,607.17 ล้านบาท ตามลำดับ จากจำนวน 553.3 ล้านบาท ในปี 2546 (รอบบัญชี
ส.ค.-ก.ค.) และจำนวน 342.3 ล้านบาท ในปี 2545 (รอบบัญชี ส.ค.-ก.ค.)
เนื่องจากบริษัทจำเป็นต้องกู้ยืมเพื่อใช้ในการซื้อที่ดินเพื่อรอการพัฒนา
และเป็นค่าก่อสร้างของโครงการ ทั้งนี้
บริษัทมีแหล่งที่มาของเงินทุนที่ใช้ในการดำเนินธุรกิจจากการกู้ยืมระยะสั้นจากกิจการที่เกี่ยวข้อง
และการกู้ยืมจากสถาบันการเงิน โดยในปี 2545 บริษัทมีเงินกู้ยืมจากกิจการที่เกี่ยวข้องกัน จำนวน
214.0 ล้านบาท ต่อมาลดลงเป็น 15.0 ล้านบาท ในปี 2546 และเป็นศูนย์ตั้งแต่ปี 2547
เป็นต้นไป ทั้งนี้ เนื่องจากเงินกู้ยืมจากกิจการที่เกี่ยวข้องกันมีอัตราดอกเบี้ยที่ค่อนข้างสูง
กอปรกับบริษัทมีกระแสเงินสดรับจากโครงการที่ดำเนินอยู่
ทำให้บริษัทเริ่มทยอยชำระคืนหนี้เงินกู้ดังกล่าว โดยในปี 2546 และปี 2547
บริษัทได้ชำระคืนหนี้เงินกู้ดังกล่าวจากกระแสเงินสดรับของโครงการสีลม เทอเรส
และโครงการสีลม แกรนด์เทอเรส ตามลำดับ

รายละเอียดการกู้ยืมระยะสั้นจากกิจการที่เกี่ยวข้องกัน

หน่วย : ล้านบาท

+-----------------+--------------+--------+--------+--------+--------+
| บุคคลผู้ให้กู้*       | ประเภทเงินกู้   | จำนวนห |        |        | อัตรา   |
|                 |              | นี้คงค้าง |        |        | ดอกเบี้ย |
|                 |              |        |        |        | (%)    |
+-----------------+--------------+--------+--------+--------+--------+
|                 |              | ณ 31   | ณ 31   | ณ      |        |
|                 |              | ก.ค.   | ก.ค.   | 31ธ.ค. |        |
|                 |              | 45     | 46     | 47     |        |
|                 |              |        |        | เ      |        |
|                 |              |        |        | ป็นต้นไป |        |
+-----------------+--------------+--------+--------+--------+--------+
| บริษัท รวิพล โฮลดิ้ง | ตั๋วสัญญาใช้เงิน  | 30.00  | -      | -      | 15.00  |
| จำกัด            |              |        |        |        |        |
+-----------------+--------------+--------+--------+--------+--------+
| บริษัท เอ็ม.ที.เอส  | ตั๋วสัญญาใช้เงิน  | 50.00  | -      | -      | 15.00  |
| เครน จำกัด       |              |        |        |        |        |
+-----------------+--------------+--------+--------+--------+--------+
| นางเยียกเซียง     | ตั๋วสัญญาใช้เงิน  | 60.00  | -      | -      | 15.00  |
| เลื่อนฉวี          |              |        |        |        |        |
+-----------------+--------------+--------+--------+--------+--------+
| นายวีระ บูรพชัยศรี  | ตั๋วสัญญาใช้เงิน  | 66.00  | -      | -      | 10.00  |
+-----------------+--------------+--------+--------+--------+--------+
| นางดวงใจ        | ตั๋วสัญญาใช้เงิน  | 8.00   | -      | -      | 7.00   |
| ปัญญาทวีกูล        |              |        |        |        |        |
+-----------------+--------------+--------+--------+--------+--------+
| บริษัท เอ็มเอ็มซี    | ตั๋วสัญญาใช้เงิน  | -      | 15.00  | -      | 5.00   |
| ลิสซิ่ง จำกัด       |              |        |        |        |        |
+-----------------+--------------+--------+--------+--------+--------+
|   รวม           |              | 214.00 | 15.00  | -      |        |
+-----------------+--------------+--------+--------+--------+--------+

*รายละเอียดความสัมพันธ์ระหว่างผู้ให้กู้กับบริษัทดูได้ในหัวข้อ 11 เรื่องรายการระหว่างกัน

รายละเอียดการกู้ยืมจากสถาบันการเงิน ณ วันที่ 31 ธันวาคม 2548

หน่วย : ล้านบาท

+-----------+-----+--------+----------+------+-------+---------+----+
| ประ       | วง  | จำนวนห | อัตรา     | วันเร | วันคร  | เงื่อนไข  | ห  |
| เภทเงินกู้ยืม | เงิน | นี้คงค้าง |          | ิ่มชำร | บกำหน | การชำระ | ลัก |
|           | กู้ยืม |        | ดอกเบี้ย   | ะคืนเ | ดชำระ | คืนเงินต้น |    |
|           |     |        |          | งินต้น |       |         | ป  |
|           |     |        |          |      |       |         | ระ |
|           |     |        |          |      |       |         | กัน |
+-----------+-----+--------+----------+------+-------+---------+----+
|           |     | 31     |          |      |       |         |    |
|           |     | ธ.ค.   |          |      |       |         |    |
|           |     | 48     |          |      |       |         |    |
+-----------+-----+--------+----------+------+-------+---------+----+
| เงิน       |     |        |          |      |       |         |    |
| กู้ยืมระยะสั้น |     |        |          |      |       |         |    |
+-----------+-----+--------+----------+------+-------+---------+----+
|   ตั๋ว      | 12  | -      | MLR-1%   | -    | 29    | ชำระเมื่อ | (  |
| สัญญาใช้เงิน | 2.0 |        |          |      | พ.ค.  | ถึงกำหนด | ก) |
|           |     | 394.92 | MLR      | มี.   | 48 -  |         |    |
|   เงินกู้ย   |     |        |          | ค.49 | 30    | Project | (  |
| ืมที่ถึงกำหนด |     |        |          |      | ก.ย.  | Finance | ค) |
|           |     |        |          |      | 48    |         |    |
|           |     |        |          |      |       |         |    |
| ชำระภายใน |     |        |          |      |       |         |    |
|   1 ปี     |     |        |          |      |       |         |    |
+-----------+-----+--------+----------+------+-------+---------+----+
|   เงิน     | 2   | 2.62   | MOR      |      |       |         | (  |
| เบิกเกินบัญชี | 0.0 |        |          |      |       |         | ข) |
+-----------+-----+--------+----------+------+-------+---------+----+
| เงินก      |     |        |          |      |       |         |    |
| ู้ยืมระยะยาว |     |        |          |      |       |         |    |
+-----------+-----+--------+----------+------+-------+---------+----+
|   ตั๋ว      | 8   | -      | 5.00%    | -    | 31    | ชำระเมื่อ | (  |
| สัญญาใช้เงิน | 5.6 |        |          |      | ส.ค.  | ถึงกำหนด | ค) |
|           |     |        |          |      | 48    |         |    |
+-----------+-----+--------+----------+------+-------+---------+----+
|   เงินกู้    | 3   | 1,     | 5.00% -  | ก.   | มิ.ย.  | Project | (  |
|           | ,07 | 012.89 | MLR-1%   | ย.48 | 50 –  | Finance | ค) |
|           | 0.0 |        |          | –    | ธ.ค.  |         |    |
|           |     |        |          | ม.ค. | 53    |         |    |
|           |     |        |          | 50   |       |         |    |
+-----------+-----+--------+----------+------+-------+---------+----+
| รวม       | 3   | 1,     |          |      |       |         |    |
|           | ,29 | 410.43 |          |      |       |         |    |
|           | 7.6 |        |          |      |       |         |    |
+-----------+-----+--------+----------+------+-------+---------+----+

หมายเหตุ : (ก) เงินฝากประจำ จำนวน 40.0 ล้านบาท ที่ดินพร้อมสิ่งปลูกสร้างของคุณวีระ
บูรพชัยศรี และค้ำประกันโดยคุณวีระ

บูรพชัยศรี และคุณวิภาวดี บูรพชัยศรี

  (ข) ค้ำประกันโดยคุณวีระ บูรพชัยศรี และคุณวิภาวดี บูรพชัยศรี

  (ค) ที่ดินพร้อมสิ่งปลูกสร้างของโครงการ และค้ำประกันโดยคุณวีระ บูรพชัยศรี และคุณวิภาวดี
  บูรพชัยศรี

จากตารางดังกล่าวข้างต้น บริษัทมีเงินกู้ยืมระยะสั้น ณ 31 ธันวาคม 2548 จำนวน 2.6 ล้านบาท
โดยเป็นการกู้ยืมเพื่อใช้หมุนเวียนในการดำเนินงานของบริษัท
สำหรับเงินกู้ยืมระยะสั้นในส่วนของตั๋วสัญญาใช้เงินจำนวน 57.0 ล้านบาท ซึ่งครบกำหนดชำระเมื่อ
29 พฤษภาคม 2548 และ 30 กันยายน 2548 นั้น บริษัทได้ชำระไปจนครบแล้ว
โดยเงินสดจากการเข้าจดทะเบียนในตลาดหลักทรัพย์เมื่อวันที่ 26 ตุลาคม 2548

ในส่วนของหนี้สินระยะยาวที่ถึงกำหนดชำระภายใน 1 ปี จำนวน 394.92 ล้านบาทนั้นประกอบด้วย
เงินกู้ยืมโครงการสีลม แกรนด์เทอเรส จำนวน 393.2 ล้านบาท และ เจ้าหนี้เช่าซื้อ จำนวน 1.6
ล้านบาท

สำหรับเงินกู้ยืมระยะยาว จำนวน 1,012.9 ล้านบาท
ประกอบด้วยเงินกู้ยืมเพื่อใช้ในการก่อสร้างโครงการสีลม แกรนด์เทอเรส จำนวน 48.0 ล้านบาท
โครงการเซ็นต์หลุยส์ แกรนด์เทอเรส จำนวน 121.3 ล้านบาท โครงการสาทร เทอเรส
คอนโดมิเนียม จำนวน 73.6 ล้านบาท และใช้ในการซื้อที่ดินโครงการสีลม แกรนด์เทอเรส
เซ็นต์หลุยส์ แกรนด์เทอเรส สาทร แกรนด์เทอเรส และสาทร แกรนด์แมนชั่น จำนวน 769.9
ล้านบาท ทั้งนี้ เงินกู้ดังกล่าวเป็นเงินกู้รายโครงการ (Project Finance)
ซึ่งจะมีกำหนดระยะเวลาชำระคืนเมื่อจบโครงการโดยการทยอยปลอดจำนอง (กล่าวคือ
บริษัทจะนำเงินประมาณร้อยละ 70-75 ของเงินที่ลูกค้ามาชำระในวันโอนกรรมสิทธิ์
ขึ้นกับเงื่อนไขการชำระคืนของแต่ละสถาบันการเงิน ไปชำระคืนให้แก่สถาบันการเงินผู้ให้กู้
เพื่อที่บริษัทจะสามารถโอนกรรมสิทธิ์ในห้องชุดหรือร้านค้าให้กับลูกค้าได้
ซึ่งแต่เดิมจะติดจำนองกับสถาบันการเงินเพื่อเป็นหลักประกันเงินกู้ของโครงการ)

นอกจากนี้ บริษัทยังมีหนี้สินอื่นในส่วนของเจ้าหนี้การค้า จำนวน 78.2 ล้านบาท
ซึ่งส่วนใหญ่เป็นเจ้าหนี้การค้าจากผู้รับเหมาก่อสร้าง และหนี้สินในส่วนของเงินรับล่วงหน้าจากลูกค้า
จำนวน 32.4 ล้านบาท คิดเป็นร้อยละ 2.02 ของหนี้สินรวมทั้งหมด
ซึ่งจากนโยบายการับรู้รายได้ของบริษัท จำนวนเงินที่ได้รับจากลูกค้าที่ยังไม่ถึง 20% ของราคาขาย
และไม่สามารถรับรู้เป็นรายได้ บริษัทจะต้องบันทึกบัญชีเป็นรายการเงินรับล่วงหน้าจากลูกค้า
โดยเงินรับล่วงหน้าดังกล่าวเป็นของโครงการสีลม แกรนด์เทอเรส, โครงการเซ็นต์หลุยส์
แกรนด์เทอเรส และโครงการบ้านรวิภา (ทาวน์เฮ้าส์)

ภาระผูกพันและหนี้สินที่อาจเกิดขึ้น

ในปี 2546 – 30 มิถุนายน 2547
บริษัทได้ทำสัญญาว่าจ้างกับบริษัทอื่นดังต่อไปนี้เพื่อดำเนินงานสำหรับโครงการต่างๆ ของบริษัท

-   สัญญาว่าจ้างบริษัท อาคิเตคส์ แอนด์ แอสโซซิเอทส์ จำกัด
    ในการออกแบบงานสถาปัตยกรรมและวิศวกรรม เพื่อใช้ก่อสร้างอาคาร ของโครงการสีลม
    แกรนด์เทอเรส โครงการเซ็นต์หลุยส์ แกรนด์เทอเรส โครงการสาทร เทอเรส
    คอนโดมิเนียม โครงการสาทร แกรนด์เทอเรส และโครงการสาทร แกรนด์แมนชั่น

-   สัญญาว่าจ้างบริษัท ที่ปรึกษาคีน จำกัด และห้างหุ้นส่วนจำกัด เอ็นทาเนีย 155 โปรมาเนจ
    เป็นผู้ควบคุมงานก่อสร้างโครงการสีลม แกรนด์เทอเรส

-   สัญญาว่าจ้างบริษัท อินเตอร์เนชั่นแนลโพรเจคแอดมินิสเตรชั่น จำกัด
    ให้ดำเนินการบริหารการก่อสร้างของโครงการเซ็นต์หลุยส์ แกรนด์เทอเรส
    และโครงการสาทร เทอเรส คอนโดมิเนียม
    และดำเนินการจัดทำราคากลางสำหรับโครงการสาทร แกรนด์เทอเรส และโครงการสาทร
    แกรนด์แมนชั่น

-   สัญญาว่าจ้างบริษัท คอนสตรัคชั่น ไลนส์ จำกัด เป็นผู้รับเหมาก่อสร้างโครงการสีลม
    แกรนด์เทอเรส และโครงการเซ็นต์หลุยส์ แกรนด์เทอเรส

-   สัญญาว่าจ้างบริษัท บวิคไทย จำกัด เป็นผู้รับเหมาก่อสร้างโครงการสาทร เทอเรส
    คอนโดมิเนียม

ส่งผลให้ ณ วันที่ 31 ธันวาคม 2548
บริษัทมีภาระผูกพันที่จะต้องชำระตามสัญญาว่าจ้างดังกล่าวจนครบตามสัญญา เป็นจำนวนรวม
1,034.2 ล้านบาท

ส่วนของผู้ถือหุ้น

ในปี 2545 (รอบบัญชี ส.ค.-ก.ค.) ส่วนของผู้ถือหุ้นของบริษัทติดลบเป็นจำนวน 18.5 ล้านบาท
และเริ่มเป็นบวกในปี 2546-2547 (รอบบัญชี ส.ค.-ก.ค.) และงวด 5 เดือนสิ้นสุด 31 ธันวาคม
2547 จำนวน 14.83 ล้านบาท 199.51 ล้านบาท และ 301.33 ตามลำดับ
สาเหตุที่ส่วนของผู้ถือหุ้นในปี 2545 เป็นลบ เนื่องจากบริษัทมีขาดทุนสะสม จำนวน 23.5 ล้านบาท
ขณะที่มีทุนจดทะเบียนและทุนชำระแล้วเพียง 5.0 ล้านบาท เท่านั้น ดังนั้นในปี 2546 และปี 2547
ที่ประชุมผู้ถือหุ้นจึงได้มีมติให้ทำการเพิ่มทุนจดทะเบียนจาก 5.0 ล้านบาท เป็น 100.0 ล้านบาท
ซึ่งเรียกชำระแล้วจำนวน 30.0 ล้านบาท ส่วนที่เหลือจำนวน 70.0 ล้านบาท
ได้มีการเรียกชำระในเดือนกุมภาพันธ์ 2547 ต่อมาในเดือนกรกฎาคม 2547 และเดือนสิงหาคม
2547 ที่ประชุมผู้ถือหุ้นได้มีมติให้ทำการเพิ่มทุนจดทะเบียนและทุนชำระแล้วจาก 100.0 ล้านบาท
เป็น 200.0 ล้านบาท และ 300.0 ล้านบาท ตามลำดับ และนอกจากนี้
บริษัทยังมีผลการดำเนินงานที่ดีขึ้น ส่งผลให้ขาดทุนสะสมของบริษัทลดลงเหลือ 20.1 ล้านบาท ในปี
2546 และ 11.3 ล้านบาท ในปี 2547 และเริ่มมีกำไรสะสมในช่วง 5 เดือนหลังของปี 2547
จำนวน 1.3 ล้านบาท และจากการที่บริษัทได้ลงทุนในหน่วยลงทุนของกองทุนเปิดเมื่อปี 2545
และยังไม่ได้ทำการขายนั้น ทำให้ในปี 2546 และปี 2547
บริษัทมีกำไรที่ยังไม่เกิดขึ้นจากการเปลี่ยนแปลงมูลค่าของเงินลงทุนจำนวน 4.9 ล้านบาท และ
10.8 ล้านบาท ตามลำดับ ส่งผลให้ส่วนของผู้ถือหุ้นของบริษัทในปี 2546-2547 และงวด 5
เดือนสิ้นสุด 31 ธันวาคม 2547 เป็นบวก

สำหรับรอบปี สิ้นสุด 31 ธันวาคม 2548 บริษัทมีส่วนของผู้ถือหุ้นจำนวน 1,081.2 ล้านบาท
โดยเป็นเงินทุนจากมติการเพิ่มทุนจดทะเบียนจาก 300.0 ล้าน เป็น 470.0 บาท
ซึ่งได้รับชำระแล้ว จำนวน 450.0 ล้านบาท ส่วนเกินมูลค่าหุ้น 357.6 ล้านบาท
และกำไรสะสมจำนวน 273.6 ล้านบาท สาเหตุที่ในรอบปี 2548
บริษัทมีกำไรสะสมเป็นจำนวนที่สูงเมื่อเทียบกับงวด 5 เดือนสิ้นสุด 31 ธันวาคม 2547 ที่มีจำนวน
258.6 ล้านบาท นั้น
เนื่องมาจากบริษัทได้มีการเปลี่ยนแปลงนโยบายบัญชีเกี่ยวกับการรับรู้รายได้และได้ปรับปรุงบัญชีกำไรสะสมต้นงวดและปรับย้อนหลังงบการเงินปี
2547 ส่งผลให้งบการเงินปี 2548 บริษัทมีกำไรสะสมต้นงวดเพิ่มขึ้นเป็นจำนวน 40.3 ล้านบาท
นอกจากนี้ในรอบปี 2548 บริษัทมีกำไรสุทธิเป็นจำนวน 231.9 ล้านบาท ทำให้ ณ 31ธันวาคม
2548 บริษัทมีกำไรสะสมจำนวน 273.6 ล้านบาท

สำหรับมูลค่าตามบัญชีต่อหุ้นของบริษัทในปี 2546-2547 (รอบบัญชี ส.ค.-ก.ค.) งวด 5
เดือนสิ้นสุด 31 ธันวาคม 2547 และรอบปี สิ้นสุด 31 ธันวาคม 2548 นั้น มีค่าเท่ากับ 0.99
บาทต่อหุ้น 2.00 บาทต่อหุ้น 2.01 บาทต่อหุ้น และ 6.55 บาทต่อหุ้น ตามลำดับ
(ปรับมูลค่าที่ตราไว้เป็นหุ้นละ 2.0 บาท) และในเดือนกันยายน 2547
ที่ประชุมผู้ถือหุ้นได้มีมติให้ทำการเพิ่มทุนจดทะเบียนอีก 170.0 ล้านบาท
เพื่อเสนอขายให้กับประชาชนทั่วไป (IPO) จำนวน 150.0 ล้านบาททำ ให้มูลค่าตามบัญชีต่อหุ้น
(Fully Diluted) สำหรับปี สิ้นสุด 31 ธันวาคม 2548 เป็น 6.53 บาทต่อหุ้น

ความเหมาะสมของโครงสร้างเงินทุน

หากพิจารณาอัตราส่วนหนี้สินต่อส่วนของผู้ถือหุ้น
จะเห็นว่าบริษัทมียอดหนี้สินต่อส่วนของผู้ถือหุ้นค่อนข้างสูง โดยในปี 2546 (รอบบัญชี ส.ค.-ก.ค.)
มีค่าเท่ากับ 37.32 เท่า และปี 2547 (รอบบัญชี ส.ค.-ก.ค.) มีค่าเท่ากับ 6.42 เท่า
สาเหตุหลักที่อัตราส่วนดังกล่าวมีค่าค่อนข้างสูง
เนื่องจากบริษัทมีความจำเป็นต้องใช้แหล่งเงินทุนจากการกู้ยืมระยะยาวจากสถาบันการเงินเพิ่มขึ้นเพื่อรองรับการขยายตัวของธุรกิจและใช้ในการพัฒนาโครงการ
อย่างไรก็ตาม ณ 31 ธันวาคม 2547 อัตราส่วนหนี้สินต่อส่วนของผู้ถือหุ้นเท่ากับ 3.84 เท่า
ซึ่งหลังจากบริษัทได้ทำการเสนอขายหุ้นสามัญเพิ่มทุนให้กับประชาชนทั่วไป (IPO) แล้ว
อัตราส่วนหนี้สินต่อส่วนของผู้ถือหุ้นของบริษัท ณ 31 ธันวาคม 2548 คงเหลือ 1.49 เท่า

3.  สภาพคล่อง

ในปี 2546 (รอบบัญชี ส.ค.-ก.ค.)
กระแสเงินสดจากกิจกรรมดำเนินงานของบริษัทติดลบเป็นจำนวน 205.8 ล้านบาท
สาเหตุหลักมาจากการเพิ่มขึ้นของสินค้าคงเหลือ ซึ่งเป็นการซื้อที่ดินของโครงการสีลม
แกรนด์เทอเรส และโครงการสาทร เทอเรส คอนโดมิเนียม
โดยบริษัทได้นำเงินจากกระแสเงินสดจากกิจกรรมจัดหาเงินในส่วนของเงินกู้ยืมระยะยาวจำนวน
338.0 ล้านบาท มาซื้อที่ดินดังกล่าว
ขณะเดียวกันบริษัทได้มีการชำระหนี้เงินกู้ยืมระยะสั้นจากบุคคลที่เกี่ยวข้องกันเป็นจำนวน 199.0
ล้านบาท โดยนำเงินได้ที่รับจากการขายโครงการที่บริษัทดำเนินอยู่ มาชำระเงินกู้ดังกล่าว
นอกจากนี้ บริษัทยังมีเงินสดรับจากการเพิ่มทุนจำนวน 25.0 ล้านบาท
ส่งผลให้บริษัทมีกระแสเงินสดจากกิจกรรมจัดหาเงินเป็นจำนวน 217.6 ล้านบาท
ในส่วนของกิจกรรมลงทุน บริษัทมีกระแสเงินสดที่ใช้ไปในกิจกรรมลงทุนทั้งสิ้น 3.8 ล้านบาท
ซึ่งส่วนใหญ่เป็นเงินสดจ่ายเพื่อซื้ออุปกรณ์และเครื่องใช้สำนักงานจำนวน 2.8 ล้านบาท

สำหรับปี 2547 (รอบบัญชี ส.ค.-ก.ค.) บริษัทมีกระแสเงินสดจากกิจกรรมดำเนินงานติดลบจำนวน
654.4 ล้านบาท โดยส่วนใหญ่เป็นการเพิ่มขึ้นของสินค้าคงเหลือจำนวน 817.8 ล้านบาท
อย่างไรก็ตาม บริษัทมีเงินรับล่วงหน้าจากลูกค้าเพิ่มขึ้นเป็นจำนวน 93.4 ล้านบาท
ซึ่งเป็นเงินรับล่วงหน้าจากโครงการสีลม แกรนด์เทอเรส และโครงการเซ็นต์หลุยส์ แกรนด์เทอเรส
ทั้งนี้ การเพิ่มขึ้นของสินค้าคงเหลือนั้น ส่วนใหญ่เป็นการเพิ่มขึ้นของที่ดินของโครงการเซ็นต์หลุยส์
แกรนด์เทอเรส โครงการสาทร แกรนด์เทอเรส และโครงการสาทร แกรนด์แมนชั่น
และการเพิ่มขึ้นของค่าก่อสร้างของโครงการสีลม แกรนด์เทอเรส
โดยบริษัทได้จัดหาเงินทุนสำหรับการเพิ่มขึ้นดังกล่าวจากกระแสเงินสดจากกิจกรรมจัดหาเงินในส่วนของเงินกู้ยืมระยะยาว
สำหรับกระแสเงินสดจากกิจกรรมจัดหาเงิน นอกจากเงินกู้ยืมระยะยาวที่เพิ่มขึ้นแล้วนั้น ในปี 2547
บริษัทได้มีการเพิ่มทุนจดทะเบียนและชำระแล้วเป็นจำนวน 170.0 ล้านบาท
ส่งผลให้บริษัทมีกระแสเงินสดจากกิจกรรมจัดหาเงินเป็นจำนวน 752.9 ล้านบาท
ในส่วนของกระแสเงินสดจากกิจกรรมลงทุน บริษัทมีเงินสดได้มาจากกิจกรรมลงทุนทั้งสิ้น 1.2
ล้านบาท
ซึ่งเป็นการได้มาของเงินมัดจำรับจากการจำหน่ายเงินลงทุนในหน่วยลงทุนของกองทุนเปิดไทยแลนด์ไดเรคท์ออพพอร์ทิวนิตี้
จำนวน 7.1 ล้านบาท อย่างไรก็ตาม บริษัทได้ลงทุนในอุปกรณ์ เครื่องใช้สำนักงาน
ห้องตัวอย่างและสำนักงานขายเพิ่มขึ้นเป็นจำนวน 6.5 ล้านบาท

สำหรับงวด 5 เดือนสิ้นสุด 31 ธันวาคม 2547
บริษัทมีกระแสเงินสดจากกิจกรรมดำเนินงานติดลบเป็นจำนวน 132.4 ล้านบาท
สาเหตุหลักมาจากการเพิ่มขึ้นของสินค้าคงเหลือจำนวน 99.9 ล้านบาท
และการจ่ายเงินมัดจำค่าที่ดินของโครงการบ้านรวิภา (ทาวน์เฮ้าส์) บริเวณซอยอุดมสุขจำนวน
20.2 ล้านบาท ทั้งนี้
สินค้าคงเหลือที่เพิ่มขึ้นส่วนใหญ่เป็นการเพิ่มขึ้นของค่าก่อสร้างของโครงการสีลม แกรนด์เทอเรส
และโครงการเซ็นต์หลุยส์ แกรนด์เทอเรส
โดยบริษัทได้จัดหาเงินทุนสำหรับการเพิ่มขึ้นดังกล่าวจากเงินกู้ยืมระยะยาว
ในส่วนของกระแสเงินสดจากกิจกรรมจัดหาเงินนั้น
บริษัทมีเงินสดสุทธิใช้ไปจากกิจกรรมดังกล่าวจำนวน 6.5 ล้านบาท
ซึ่งส่วนใหญ่เป็นการชำระคืนเงินกู้ระยะสั้นจำนวน 190.2 ล้านบาท แต่ในขณะเดียวกัน
บริษัทมีเงินกู้ยืมระยะยาวเพิ่มขึ้นจำนวน 84.4 ล้านบาท และเงินเพิ่มทุนจำนวน 100.0 ล้านบาท
สำหรับกระแสเงินสดจากกิจกรรมลงทุนนั้น บริษัทมีเงินสดสุทธิได้มาจากกิจกรรมดังกล่าวจำนวน
23.9 ล้านบาท
ซึ่งเป็นการได้มาของเงินสดรับจากการจำหน่ายเงินลงทุนในหน่วยลงทุนของกองทุนเปิดไทยแลนด์ไดเรคท์ออพพอร์ทิวนิตี้

สำหรับปีสิ้นสุด 31 ธันวาคม 2548 กระแสเงินสดจากกิจกรรมดำเนินงานของบริษัทติดลบเป็นจำนวน
609.5ล้านบาท สาเหตุหลักมาจากการการเพิ่มขึ้นของสินค้าคงเหลือจำนวน 162.1 ล้านบาท
ซึ่งเป็นการซื้อที่ดินของโครงการบ้านรวิภา (ทาวน์เฮ้าส์) บริเวณซอยอุดมสุข
และการเพิ่มขึ้นของค่าก่อสร้างโครงการสีลม แกรนด์เทอเรส เซ็นต์หลุยส์ แกรนด์เทอเรส
และสาทร เทอเรส คอนโดมิเนียม นอกจากนี้
จากการที่บริษัทเปลี่ยนนโยบายการบัญชีเกี่ยวกับการรับรู้รายได้
ทำให้บริษัทมีมูลค่างานที่เสร็จยังไม่เรียกเก็บของโครงการสีลม แกรนด์เทอเรส
และโครงการเซ็นต์หลุยส์ แกรนด์เทอเรสเพิ่มขึ้นอีกจำนวน 709.0 ล้านบาท
ในส่วนของกระแสเงินสดจากกิจกรรมจัดหาเงินนั้น บริษัทมีเงินสดได้มาจากกิจกรรมจัดหาเงินจำนวน
913.4 ล้านบาท ซึ่งส่วนใหญ่เป็นการได้มาของเงินกู้ยืมระยะยาวจำนวน 407.3 ล้านบาท
เพื่อใช้ในการซื้อที่ดินและเป็นค่าก่อสร้างของโครงการ
และเพื่อนำไปชำระหนี้สินที่ถึงกำหนดชำระภายใน 1 ปี
นอกจากนี้บริษัทยังมีเงินสดรับจากการที่บริษัทได้นำหุ้นเข้าจดทะเบียนในตลาดหลักทรัพย์ เมื่อวันที่ 26
ตุลาคม 2548 ทำให้บริษัทฯได้รับเงินเพิ่มทุนจำนวน 507.6 ล้านบาท
สำหรับกระแสเงินสดจากกิจกรรมลงทุนนั้น บริษัทมีเงินสดสุทธิใช้ไปในกิจกรรมลงทุนจำนวน 130.9
ล้านบาท โดยเป็นการลงทุนซื้ออุปกรณ์และเครื่องใช้สำนักงาน จำนวน 0.95 ล้านบาท และ
การนำเงินไปฝากธนาคารประเภท ประจำ 3 เดือน จำนวน 130.0 ล้านบาท

อัตราส่วนสภาพคล่อง

อัตราส่วนภาพคล่องของบริษัทในปี 2546–2547 (รอบบัญชี ส.ค.-ก.ค.) งวด 5 เดือนสิ้นสุด 31
ธันวาคม 2547 และรอบปี สิ้นสุด 31 ธันวาคม 2548 มีค่าเท่ากับ 2.31 เท่า 2.04 เท่า 2.96
เท่า และ 4.71 เท่า ตามลำดับ สาเหตุที่อัตราส่วนสภาพคล่องดังกล่าวอยู่ในเกณฑ์ที่สูง
เนื่องจากบริษัทได้บันทึกต้นทุนของโครงการในอนาคตที่ยังไม่ได้พัฒนาในบัญชีสินค้าคงเหลือ
จึงทำให้สินทรัพย์หมุนเวียนมีมูลค่าสูงขึ้น ส่งผลให้อัตราส่วนสภาพคล่องมีค่าสูง อย่างไรก็ตาม
หากพิจารณาอัตราส่วนสภาพคล่องหมุนเร็ว ในปี 2546 จะมีค่าเท่ากับ 0.08 เท่า และเพิ่มขึ้นเป็น
0.17 เท่า ในปี 2547 โดยการเพิ่มขึ้นของอัตราส่วนดังกล่าวในปี 2547
เป็นผลมาจากบริษัทมีเงินสดและเงินฝากสถาบันการเงินเพิ่มมากขึ้นจากปี 2546
ซึ่งคิดเป็นอัตราการเพิ่มขึ้นร้อยละ 596.68
โดยการเพิ่มขึ้นของเงินสดดังกล่าวมาจากกระแสเงินสดรับจากการขายโครงการสีลม
แกรนด์เทอเรส และโครงการเซ็นต์หลุยส์ แกรนด์เทอเรส สำหรับงวด 5 เดือนสิ้นสุด 31 ธันวาคม
2547 อัตราส่วนสภาพคล่องหมุนเร็วได้ลดลงจากปี 2547 เป็น 0.01 เท่า ทั้งนี้
เนื่องจากบริษัทได้นำเงินสดและเงินฝากสถาบันการเงินส่วนหนึ่งไปชำระเงินกู้ยืมระยะสั้น
ส่งผลให้เงินสดของบริษัทลดลงจาก 116.4 ล้านบาท ในปี 2547 เป็น 1.4 ล้านบาท ในงวด 5
เดือนสิ้นสุด 31 ธันวาคม 2547 และสำหรับปี สิ้นสุดวันที่ 31 ธันวาคม 2548
อัตราส่วนสภาพคล่องเพิ่มขึ้นเป็น 4.71 เท่าจากปีก่อน เนื่องจาก
บริษัทมึเงินสดรับจากการนำหุ้นเข้าจดทะเบียนในตลาดหลักทรัพย์
จากการบันทึกต้นทุนของโครงการในอนาคตที่ยังไม่ได้พัฒนาในบัญชีสินค้าคงเหลือ
และมูลค่างานที่เสร็จที่ยังไม่ได้เรียกเก็บจากการรับรู้รายได้โครงการสีลม แกรนด์เทอเรส

ในด้านความสามารถในการชำระหนี้นั้น ในปี 2546-2547 งวด 5 เดือนสิ้นสุด 31 ธันวาคม 2547
และสำหรับปีสิ้นสุด 31 ธันวาคม 2548 บริษัทมีอัตราส่วนความสามารถชำระดอกเบี้ย เท่ากับ
(10.65) เท่า (13.89) เท่า (6.49) เท่า และ (10.08) เท่า ตามลำดับ
และมีอัตราส่วนความสามารถชำระภาระผูกพัน เท่ากับ (1.02) เท่า (28.82) เท่า (0.69)
เท่า และ (235.35) เท่า ตามลำดับ สาเหตุที่อัตราส่วนดังกล่าวมีค่าติดลบ
เนื่องจากกระแสเงินสดจากการดำเนินงานที่มีค่าเป็นลบจากการเพิ่มขึ้นของสินค้าคงเหลือ
ซึ่งส่วนใหญ่เป็นการเพิ่มขึ้นของที่ดินเปล่าของโครงการในอนาคตที่ยังไม่สามารถก่อให้เกิดรายได้ในปัจจุบัน
และการเพิ่มขึ้นของมูลค่างานที่เสร็จยังไม่ได้เรียกเก็บที่เกิดขึ้นในระหว่างปี 2548

2.3 ค่าตอบเเทนผู้สอบบัญชี

ผู้สอบบัญชีของบริษัท คือ สำนักงานสอบบัญชี ดี ไอ เอ

หน่วย : ล้านบาท

  ---------------------- ---------------- ---------------- ----------------
                         31 ก.ค. 47       31 ธ.ค. 47       31 ธ.ค. 48

  ค่าตอบแทนจากการสอบบัญชี   0.33             0.19             0.78

  ค่าบริการอื่น *            0.03             0.02             0.02

  รวม                    0.36             0.21             0.80
  ---------------------- ---------------- ---------------- ----------------

หมายเหตุ : * เป็นค่าใช้จ่ายเกี่ยวกับค่าล่วงเวลาของผู้สอบบัญชี